pythainlp/thai-wiki-dataset-v4 huggingface dataset:
อุปมุขนายก

อุปมุขนายก  หรือวิคาร์เจนรัล คริสต์ศาสนิกชนโรมันคาทอลิกในประเทศไทยเรียกว่า "อุปสังฆราช" เป็นตำแหน่งผู้ช่วยมุขนายกในการปกครองมุขมณฑล ตำแหน่งนี้มีใช้ในบางนิกาย เช่น โรมันคาทอลิก แองกลิคัน ถ้าเป็นนิกายออร์ทอดอกซ์เรียกว่าโปรโตซินเซลลุส (protosyncellus)
อุปมุขนายกและผู้ช่วยมุขนายก.
แม้ว่าประมวลกฎหมายพระศาสนจักร ค.ศ. 1983 จะไม่ได้ระบุความแตกต่างระหว่างอุปมุขนายก (vicar general) และผู้ช่วยมุขนายก (episcopal vicar) ไว้ แต่ในทางปฏิบัติมุขมณฑลต่าง ๆ จะแยกสองตำแหน่งนี้ออกจากกัน โดยอุปมุขนายกตามปกติจะมีเพียงองค์เดียวในแต่ละมุขมณฑล (เว้นแต่จะมีเหตุจำเป็นต้องแต่งตั้งเพิ่ม) เพื่อช่วยมุขนายกในด้านการปกครองมุขมณฑล อุปมุขนายกจึงถือเป็นเจ้าหน้าที่ระดับสูงสุดของมุขมณฑลรองจากมุขนายกเท่านั้น แต่ผู้ช่วยมุขนายกในแต่ละมุขมณฑลจะถูกตั้งไว้หลายตำแหน่งเพื่อช่วยเหลือมุขนายกประจำมุขมณฑลในด้านงานอภิบาล (pastoral care) ต่าง ๆ เช่น มิสซังโรมันคาทอลิกเชียงใหม่นอกจากมีอุปมุขนายก 1 องค์แล้วยังมีผู้ช่วยมุขนายกอีก 6 องค์ ได้แก่
คุณสมบัติ.
ในคริสตจักรโรมันคาทอลิก มุขนายกประจำมุขมณฑลเท่านั้นมีสิทธิ์แต่งตั้งและถอดถอนอุปมุขนายกและผู้ช่วยมุขนายก และผู้ได้รับการแต่งตั้งต้องมีคุณสมบัติดังนี้
ดรามา (ประเทศกรีซ)

ดรามา  ในภาษาโบราณว่า ดราเบสกุส (Δράβησκος) เป็นเมืองและเทศบาลในทางตะวันออกเฉียงเหนือของประเทศกรีซ เมืองดรามาเป็นเมืองหลวงของเขตการปกครองดรามาที่ตั้งอยู่ภายในเขตมาเคโดเนียตะวันออกและเธรซ ประชากรในเมืองมี 42,501 คน (2544)
อูไน เอเมรี

อูไน เอเมรี เอตเชโกเยน (เกิดเมื่อวันที่ 3 พฤศจิกายน ค.ศ. 1971 ในเมืองออนดาร์ริเบีย ประเทศสเปน) เป็นอดีตนักฟุตบอลและผู้จัดการทีมฟุตบอลชาวสเปน ปัจจุบันเป็นผู้จัดการทีมแอสตันวิลลาในพรีเมียร์ลีก
เอเมรีเริ่มเล่นฟุตบอลตั้งแต่วัย 19 ปี เคยเล่นในเซกุนดาดิบิซิออนในประเทศสเปน โดยเล่นไป 281 นัด ทำประตูไปได้ 13 ประตู โดยเอเมรีถนัดในตำแหน่งกองกลาง เมื่อเลิกเล่นฟุตบอลในปี ค.ศ. 2004 ได้หันมาทำงานเป็นผู้จัดการทีมแทน โดยสร้างชื่อเสียงมากับเซบิยาในลาลิกา ในฐานะที่พาเซบิยาเป็นแชมป์ยูโรปาลีก ถึง 3 ปีซ้อน
ในเดือนพฤษภาคม ค.ศ.2018 เอเมรีได้เข้ามาเป็นผู้จัดการทีมอาร์เซนอล ในพรีเมียร์ลีก ของอังกฤษแทนอาร์แซน แวงแกร์โดยเซ็นสัญญาคุมทีมเป็นเวลา 2 ปี
เกียรติยศ.
ผู้จัดการทีม.
เซบิยา
ปารีแซ็ง-แฌร์แม็ง
บิยาร์เรอัล
ไมเคิล ดอว์สัน

ไมเคิล ริชาร์ด ดอว์สัน  เกิดเมื่อวันที่ 18 พฤศจิกายน ค.ศ. 1983 เป็นนักฟุตบอลชาวอังกฤษ เกิดในเมือง นอร์ทฮอลเอิลตัน ดาวน์ซันเคยเล่นให้กับ สโมสรฟุตบอลนอตทิงแฮมฟอเรสต์ มาก่อนโดยได้มีโอกาสลงเล่นตัวจริงถึง 92 นัด ทำประตูไปได้ 7 ประตู ซึ่งเขาเป็นกองหลังคนเดียวที่ทำประตูเยอะที่สุดในฤดูกาล 2004-05 ตอนอยู่กับ สโมสรฟุตบอลนอตทิงแฮมฟอเรสต์ และในฤดูกาล 2004-05 เขาได้ย้ายไปอยู่กับ สโมสรฟุตบอลทอตนัมฮอตสเปอร์ ใน พรีเมียร์ลีก โดยเขาได้รับตำแหน่งในการเป็น รองกัปตันทีมของ สโมสรฟุตบอลทอตนัมฮอตสเปอร์ ดอว์สันถนัดในตำแหน่ง กองหลัง และ บางครั้งยังเล่นเป็น เซ็นเตอร์แบ็ก และเขายังเล่นให้กับ ฟุตบอลทีมชาติอังกฤษ
เอจออฟเอ็มไพร์สออนไลน์

เอจออฟเอ็มไพร์สสออนไลน์ (อักษรย่อ: AoEO) เป็นเกมคอมพิวเตอร์แนวกลยุทธ์เรียลไทม์อิงประวัติศาสตร์ ซึ่งเปิดตัว ณ วันที่ 16 สิงหาคม ค.ศ. 2011 พร้อมกับการดาวน์โหลดดิจิทัลและการจำหน่ายปลีก โดยได้อิงกับเกมซีรีส์ "เอจออฟเอ็มไพร์ส" ซึ่งเดิมได้รับการพัฒนาโดย บริษัทโรบอทเอนเตอร์เทนเมนท์ แต่วันที่ 24 กุมภาพันธ์ ค.ศ. 2011 ก็ได้มีการประกาศว่า แก๊สพาวเวอร์เกม ผู้สร้าง"ซูพรีมคอมมานเดอร์" ได้ครอบครองการผลิตแทน เกมได้รับการเผยแพร่โดยบริษัทไมโครซอฟท์
รูปแบบการเล่น.
"เอจออฟเอ็มไพร์สสออนไลน์" มีลักษณะรูปแบบการเล่นจำนวนมาก เฉกเช่นเดียวกับในภาคก่อนหน้าของซีรีส์ ด้วยการเพิ่ม เมืองหลักที่ดำเนินโดยผู้เล่นแบบออฟไลน์, การค้นหาแบบมัลติเพลย์เยอร์ร่วมมือกัน, การศึก และการค้าขาย เกมนี้มีความพยายามในการผสมรูปแบบกลยุทธเรียลไทม์ (RTS) เข้ากับการเล่นเกมออนไลน์มัลติเพลย์เยอร์ที่มีผู้เล่นหลายคนเข้ามาเล่นในเวลาเดียวกัน เกมยังได้เพิ่มเนื้อหาใหม่ในปริมาณที่ดี ดังเช่น ไอเท็มการศึกด้วยวัสดุที่ได้รับมา
การพัฒนา.
"เอจออฟเอ็มไพร์สออนไลน์" ดำเนินงานภายใต้ชื่อ "โปรเจกต์เอส" ซึ่งเป็นเกมแรกที่ได้รับการพัฒนาโดยโรบอทเอนเตอร์เทนเมนท์ ซึ่งเป็นบริษัทที่ก่อตั้งโดยอดีตสมาชิกทีมเอนเซมเบิลสตูดิโอส์ผู้สร้างเกมชุด "เอจออฟเอ็มไพร์ส" เกมได้รับการประกาศถึงอย่างเป็นทางการ ณ วันที่ 16 สิงหาคม ค.ศ. 2010 บริษัทโรบอทได้รับการว่าจ้างโดยไมโครซอฟท์สำหรับการพัฒนาเกมเป็นระยะเวลากว่า 24 เดือน โดยทั้งสตูดิโอต่างมุ่งเน้นมายังโครงการนี้เพียงโครงการเดียว ในความพยายามเพื่อที่จะได้รับทุนเริ่มต้นสำหรับโครงการอื่นในอนาคตของโรบอทต่อไป
การตอบรับ.
"เอจออฟเอ็มไพร์สสออนไลน์" ได้รับความคิดเห็นในเชิงบวกโดยทั่วไป โดยได้รับคะแนนรวมที่ 71 คะแนนจากเว็บไซต์เมต้าคริทิค นักวิจารณ์บางรายยกย่องด้านภารกิจสหกรณ์, กราฟิก และรูปแบบการเล่นที่คุ้นเคยของ "เอจออฟเอ็มไพร์ส"
กบนา

กบนา (ชื่อวิทยาศาสตร์: "Hoplobatrachus rugulosus") เป็นสัตว์ครึ่งบกครึ่งน้ำชนิดหนึ่ง ในวงศ์กบนา (Ranidae)
ลักษณะผิวด้านหลังมีสีน้ำตาลจุดดำ ผิวหนังขรุขระมีรอยย่น ที่ริมฝีปากมีแถบดำ ใต้คางมีจุดดำ หรือแถบลายดำ เมื่อโตเต็มที่มีน้ำหนัก 200–400 กรัม กบนาตัวเมีย มีขนาดโตกว่าตัวผู้ ตัวเมียพร้อมที่จะผสมพันธุ์ท้องจะมีลักษณะอูมเคลื่อนไหวช้าและข้างลำตัวจะมีตุ่มเมื่อคลำดูมีลักษณะ สากมือ ตุ่มที่ด้านข้างลำตัวแสดงถึงความพร้อมของตัวเมีย กบนาตัวผู้ มีขนาดเล็กกว่าตัวเมีย มีน้ำหนักประมาณ 150– 50 กรัม เมื่อโตเต็มที่และพร้อมที่จะผสมพันธุ์จะมองเห็นถุงเสียง เป็นรอยย่นสีดำที่ใต้คาง ถุงเสียงเกิดจากการที่กบนาตัวผู้ส่งเสียงร้องเรียกตัวเมียในช่วงฤดูผสมพันธุ์ ตัวผู้พร้อมที่จะผสมพันธุ์ในช่วงนี้ลำตัวจะมีสีเหลือง นิ้วเท้าด้านหน้าจะมีตุ่มที่ขยายใหญ่ขึ้น มองเห็นได้ชัดเจน ตุ่มนี้มีประโยชน์ในการใช้เกาะตัวเมียและตุ่มนี้จะหายไปในช่วงนอกฤดูผสมพันธุ์ โดยมีช่วงฤดูผสมพันธุ์อยู่ที่ระหว่างเดือนมีนาคมไปจนถึงเดือนกันยายน เข้าสู่วัยเจริญพันธุ์เมื่อมีอายุได้ 1 ปี วางไข่ครั้งละ 1,500–3,000 ฟอง ต่อครั้ง ระยะการฟักไข่กลายเป็นลูกอ๊อดใช้เวลา 24–36 ชั่วโมง ลูกอ๊อดพัฒนาไปเป็นลูกกบใช้เวลา 28–45 วัน โดยลูกอ๊อดมีลำตัวสีเขียว
พบกระจายพันธุ์ในพื้นที่ชุ่มน้ำต่าง ๆ เช่น นาข้าวในภูมิภาคเอเชียตะวันออกและเอเชียอาคเนย์ สำหรับในประเทศไทยพบได้ทุกภาค โดยเป็นกบชนิดที่นิยมบริโภคกันเป็นอาหารมาอย่างช้านาน มีการเพาะขยายพันธุ์เป็นสัตว์เศรษฐกิจ ในตัวที่มีผิวสีเผือกขาวหรือสีทองอาจเลี้ยงเป็นสัตว์เลี้ยงได้
โยบานิ โดส ซานโตส

โจวานนี่ ดอส ซานโต๊ส รามิเรซ  เกิดวันที่ 11 พฤษภาคม ค.ศ. 1989 เป็นอดีตนักฟุตบอลชาวเม็กซิโก ซานโตสเคยเล่นกับสโมสรฟุตบอลบาร์เซโลนาในลาลิกาของสเปนทั้งชุดเยาวชน และมืออาชีพมาก่อน ก่อนที่จะย้ายมาเล่นกับสโมสรฟุตบอลท็อตแน่มฮอต สเปอร์สในพรีเมียร์ลีกของอังกฤษและลอสแอนเจลิส แกแล็คซี่ในเมเจอร์ลีก ซอคเกอร์ของสหรัฐอเมริกา โดยเขาถนัดในตำแหน่งกองกลางและกองกลางตัวรุก
แดนนี โรส (นักฟุตบอลเกิดปี พ.ศ. 2533)

แดเนียล ลี โรส (เกิด 2 กรกฎาคม ค.ศ. 1990) เป็นนักฟุตบอลชาวอังกฤษ ปัจจุบันเล่นในตำแหน่งแบ็กซ้ายให้กับวอตฟอร์ด และทีมชาติอังกฤษ
โรสเริ่มต้นอาชีพกับลีดส์ยูไนเต็ดใน ค.ศ. 2006 โดยเลื่อนขึ้นมาจากทีมเยาวชน แต่ต่อมาได้ย้ายไปทอตนัมฮอตสเปอร์ในเดือนกรกฎาคม ค.ศ. 2007 ทั้งที่ไม่เคยลงเล่นให้กับลีดส์มาก่อน หลังจากที่ยังไม่สามารถสอดแทรกในทีมชุดใหญ่ของสเปอร์ เขาถูกปล่อยยืมตัวให้กับวอตฟอร์ดในเดือนมีนาคม ค.ศ. 2009 ซึ่งเขาได้ลงเล่น 7 นัด และต่อมาถูกปล่อยยืมตัวให้กับปีเตอร์โบโรยูไนเต็ดในเดือนกันยายน ค.ศ. 2009 ซึ่งเขาได้ลงเล่น 6 นัด ก่อนที่จะกลับสู่ต้นสังกัดอย่างสเปอร์ อย่างไรก็ตาม เขายังไม่สามารถกลายเป็นตัวหลักของสโมสรได้ จึงถูกปล่อยยืมตัวอีกครั้งให้กับบริสตอลซิตีในเดือนกันยายน ค.ศ. 2010 ซึ่งเขาได้ลงเล่น 17 นัด แม้ว่าโรสจะได้ลงเล่นถึง 20 นัดให้กับสเปอร์จากทุกรายการในฤดูกาล 2011–12 แต่เขาก็ถูกปล่อยยืมตัวให้กับซันเดอร์แลนด์ในฤดูกาลถัดมา โดยเขาได้ลงเล่นให้กับซันเดอร์แลนด์ 29 นัด และในเดือนมกราคม ค.ศ. 2020 โรสถูกปล่อยยืมตัวให้กับนิวคาสเซิลยูไนเต็ดในช่วงที่เหลือของฤดูกาล 2019–20
โรสเคยเล่นให้กับทีมชาติอังกฤษรุ่นอายุไม่เกิน 17 และ 19 ปี ก่อนที่ได้ลงเล่นให้กับทีมชาติรุ่นอายุไม่เกิน 21 ปีเป็นครั้งแรกใน ค.ศ. 2009 หลังจากนั้น เขาได้ลงเล่นให้กับทีมชาติรุ่นอายุนี้ถึง 29 นัด ก่อนที่จะได้ลงเล่นให้กับทีมชาติชุดใหญ่ครั้งแรกในนัดที่อังกฤษชนะเยอรมนี 3–2 ใน ค.ศ. 2016
อาหารลาว

อาหารลาว เป็น อาหารของประเทศลาวและภาคตะวันออกเฉียงเหนือของประเทศไทย ซึ่งแตกต่างจากอาหารเอเชียตะวันออกเฉียงใต้อื่น ๆ อาหารลาวมีอิทธิพลแก่อาหารในภาคตะวันออกเฉียงเหนือของไทยเป็นอย่างมาก และอิทธิพลของอาหารลาวก็แผ่ไปถึงประเทศกัมพูชา และภาคเหนือของไทย (ล้านนา) อาหารหลักของลาวได้แก่ข้าวเหนียว ซึ่งจะรับประทานด้วยมือในความเป็นจริงชาวลาวจะรับประทานข้าวเหนียวมากกว่ากลุ่มใด ๆ ในโลก ข้าวเหนียวถือว่าเป็นสิ่งสำคัญที่หมายถึงการเป็น "ชาวลาว" ชาวลาวหลายคนมักเรียกตนเองว่า"ลูกข้าวเหนียว" ซึงแปลว่า "เด็ก หรือ ลูกหลานของข้าวเหนียว" ข่า,ตะไคร้ และ ปลาแดก(ปลาร้าในชื่อไทย) เป็นส่วนประกอบที่สำคัญในอาหารลาว 
อาหารลาวที่มีชื่อเสียงที่สุดคือ ลาบ (ลาว : ລາບ; อังกฤษ：laap) โดยนำเนื้อสัตว์ที่ยังดิบผสมคลุกเข้ากับเครื่องเทศ และอาหารหลักของลาวอีกอย่างคือ ตำหมากหุ่ง (ลาว: ຕໍາໝາກຫຸ່ງ； อังกฤษ：Tam mak Hoong) โดยนำมะละกอ (ลาว：ໝາກຫຸ່ງ；หมากหุ่ง) มาตำลงพร้อมพริก กระเทียม มะเขือเทศ มะนาว และอื่น ๆ ตำหมากหุ่ง หรือชื่อเรียกที่เป็นที่รู้จักกันมากคือ ส้มตำ
อาหารลาวจะมีความแตกต่างกันไปตามภูมิภาคต่าง ๆ และยังคงมีอิทธิพลของอาหารฝรั่งเศสซึ่งเคยเป็นเจ้าอาณานิคมหลงเหลืออยู่และยังเป็นที่นิยมในลาว โดยเฉพาะข้าวจี่ปาเต้ หรือข้าวจี่ลาวที่นำขนมปังฝรั่งเศสมายัดไส้ต่างๆ เช่น หมูยอ หมูหยอง แจ่วบอง ผักสด ซึ่งก็แตกต่างกันไปตามภูมิภาค ข้าวจี่ปาเต้นี้ยังเป็นที่นิยมในประเทศแถบอินโดจีนอย่างเวียดนามและกัมพูชาอีกด้วย
เครื่องครัว.
โดยทั่วไปชาวลาวมักจะทำอาหารโดยใช้เตาถ่าน และ ฟืน โดยมีถ่านเป็นเชื้อเพลิง และจะมีหวดไว้สำหรับนึ่งข้าวเหนียว และครกกับสากเป็นเครื่องครัวที่ขาดไม่ได้ในลาว
เขียดจิก

เขียดจิก กบบัว เขียดเขียว หรือ เขียดบัว (ชื่อวิทยาศาสตร์: "Hylarana erythraea") เป็นสัตว์ครึ่งบกครึ่งน้ำขนาดเล็ก ชนิดหนึ่ง ในวงศ์กบนา (Ranidae)
มีลำตัวด้านหลังและด้านข้างลำตัวสีเขียว ขอบด้านล่างของด้านข้างลำตัวสีน้ำตาลเข้ม และมีจุดสีเข้มกระจายอยู่ที่ด้านข้างลำตัวกับบนหลังทางส่วนท้ายของลำตัว ขอบปากบนสีขาว ด้านท้องสีขาว แผ่นเยื่อแก้วหูสีน้ำตาล ขาหน้าและขาหลังสีน้ำตาลและมีแถบสีเข้มพาดตามความยาวของขา
ขาหน้าเรียวและนิ้วตีนยาว ขาหลังเรียวยาวและนิ้วตีนยาว เมื่อพับขาหลังแนบกับลำตัวไปทางด้านหน้า ข้อตีนอยู่ในตำแหน่งช่องเปิดจมูก นิ้วตีนหน้าไม่มีแผ่นหนังระหว่างนิ้ว นิ้วตีนหลังมีแผ่นหนังเกือบเต็มความยาวนิ้ว
มีขนาดจากปลายปากถึงรูก้นประมาณ 70 มิลลิเมตร ลำตัวเรียว ผิวหนังลำตัวเรียบ มีแผ่นหนังหนา สีขาวหรือสีครีมขอบสีน้ำตาลเข้มค่อนข้างกว้างอยู่ที่ขอบด้านนอกลำตัว แผ่นหนังนี้เริ่มต้นจากด้านท้ายตาไปที่ส่วนต้นขาหลัง
ลูกอ๊อดมีขนาดตัวปานกลาง ลำตัวยาวและหัวแบน ด้านหลังสีเขียว ท้องและด้านข้างลำตัวสีน้ำตาลและมีลายร่างแหสีน้ำตาลเข็มที่ข้างตัว หางยาวและมีกล้ามเนื้อแข็งแรง แผ่นครีบหางใหญ่และมีลวดลายเป็นร่างแหสีน้ำตาลเข้ม ปากอยู่ด้านล่างแต่ค่อนข้างสูงขึ้นมาทางด้านหน้าของส่วนหัว ช่องปากเล็ก มีตุ่มฟัน ขอบของจะงอยปากบนและของจะงอยปากล่างมีรอยหยัก จะงอยปากล่างใหญ่กว่าจะงอยปากบน ลูกอ๊อดมีนิสัยการกินอาหารแบบผู้ล่าและมีพฤติกรรมล่าเหยื่อที่อยู่ในน้ำ
จัดได้ว่าเป็นสมาชิกในวงศ์นี้ที่มีขนาดเล็ก มักอาศัยอยู่ในแหล่งน้ำที่มีกอพืชน้ำขึ้นหนาแน่น เช่น บัว, จอกแหน, ผักตบ เป็นต้น หากินในเวลากลางคืน มีความว่องไวมาก พบกระจายพันธุ์ในภูมิภาคเอเชียอาคเนย์ ในประเทศไทยพบได้ทุกภาค
เขียดจิก มีเสียงร้อง "จิ๊ก ๆๆๆๆๆ" ประกอบกับมักหลบซ่อนอยู่ตามกอบัว อันเป็นที่มาของชื่อ
มุ่งสู่ดาว ก้าวตามฝัน

มุ่งสู่ดาว ก้าวตามฝัน  เป็นละครโทรทัศน์เกาหลีใต้ออกอากาศทางสถานีโทรทัศน์เคบีเอสในปี 2011 นำแสดงโดย แพ ซู-จี, คิม ซู-ฮย็อน, ไอยู, ฮัม อึน-จ็อง, อก แท็ก-ย็อน และชัง อู-ย็อง
ละครเรื่องนี้เป็นที่นิยมในหมู่วัยรุ่นและได้รับเรตติงในช่วง 18 ถึง 20 เปอร์เซ็นต์ในช่วงระยะเวลาสองเดือน ตอนพิเศษที่แสดงใน "ดรีมไฮต์สเปเชียลคอนเสิร์ต" จัดแสดงใกล้กับกรุงโซลได้รับการออกอากาศเมื่อวันที่ 1 มีนาคม 2011 ในวันรุ่งขึ้นหลังจากละครจบลง
ละครภาคต่อ "ทะยานสู่ฝัน บัลลังก์แห่งดาว" ออกอากาศในอีก 1 ปีต่อมาโดยใช้นักแสดงชุดใหม่
เนื้อเรื่องย่อ.
มีนักเรียนจำนวน 6 คนที่ต้องการเข้าไปเรียนในโรงเรียนสอนศิลปะและการแสดงคิรินเพื่อที่จะได้บรรลุเป้าหมายของพวกเขาทั้ง 6 ที่จะต้องกลายเป็นดาวในวงการเพลงและนักแสดงเกาหลี ในช่วงที่เรียนนักเรียนได้ฝึกทักษะและพัฒนาตนเองของพวกเขาขึ้นเรื่อย ๆ และเริ่มมีความรักซึ่งกันและกัน
เรตติง.
ในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
ฟรุตนินจา

ฟรุต นินจา เป็นวิดีโอเกมผลิตโดยค่าย ฮาล์ฟบริก สตูดิโอส ในเมืองบริสเบน ประเทศออสเตรเลีย วางจำหน่ายครั้งแรกในวันที่ 21 เมษายน ค.ศ. 2010 ในรูปแบบของไอพอดทัชและไอโฟน และวางจำหน่ายในรูปแบบของไอแพด ในวันที่ 14 กรกฎาคม ค.ศ. 2010 
ต่อมาได้วางจำหน่ายในรูปแบบของแอนดรอยด์ ในวันที่ 17 กันยายน ค.ศ. 2010 ต่อมาได้วางจำหน่ายในรูปแบบของวินโดวส์โฟน 7 ในวันที่ 22 ธันวาคม ค.ศ. 2010 ต่อมาได้วางจำหน่ายในรูปแบบของซิมเบียน โอเอส ในเดือนมีนาคม ค.ศ. 2011 ต่อมาได้วางจำหน่ายในรูปแบบของบาด้า โอเอส ในวันที่ 29 มีนาคม ค.ศ. 2011 และล่าสุดได้วางจำหน่ายในรูปแบบของเอกซ์บอกซ์ 360 ในวันที่ 10 สิงหาคม ค.ศ. 2011 โดยเป็นเกมที่มีผู้เล่นคนเดียว และหลายผู้เล่น สำหรับบนไอแพด และ ไคเน็คของเอกซ์บอกซ์ 360
ประเทศจำลอง

ประเทศจำลอง, รัฐจิ๋ว หรือ ไมโครเนชัน  เป็นหน่วยทางการเมืองซึ่งสมาชิกอ้างว่าตนเป็นส่วนหนึ่งของรัฐเอกราชหรือรัฐที่มีอธิปไตยของตน แต่ปราศจากการรับรองทางนิตินัยโดยรัฐบาลของประเทศใด ๆ หรือองค์การระหว่างประเทศขนาดใหญ่ ส่วนใหญ่ประเทศจำลองมีขนาดเล็ก แต่อาจมีขนาดใหญ่ได้ถึงล้านตารางไมล์ เช่น เวสตาร์กติกา
ประเทศจำลองนั้นตรงข้ามกับจุลรัฐ อันหมายถึงรัฐเอกราชที่ได้รับการยอมรับในระดับนานาชาติแต่มีพื้นที่เล็ก เช่น อันดอร์รา, บาห์เรน, ลิกเตนสไตน์, โมนาโก, ซานมาริโน, สิงคโปร์ และนครรัฐวาติกัน นอกจากนี้ ยังต่างกับประเทศสมมุติ และกลุ่มทางสังคมอื่น ๆ (เช่น หมู่บ้านอีโค, วิทยาเขต, ชนเผ่า, แคลน, เซกต์ และ สมาคมชุมชนที่อยู่อาศัย)
การรถไฟแห่งรัฐเกาหลี

การรถไฟแห่งรัฐเกาหลี (เกาหลี:조선 민주주의 인민 공화국 철도성, Chosŏn Minjujuŭi Inmin Konghwaguk Ch'ŏldosŏng) เป็นชื่อของหน่วยงานคมนาคมหนึ่งในประเทศเกาหลีเหนือ มีศูนย์กลางที่เปียงยาง ผู้ว่าการรถไฟเกาหลีเหนือคนปัจจุบันชื่อ พัค ยอง ซอก ดำรงตำแหน่งตั้งแต่ปี ค.ศ. 1998
ประวัติและความคืบหน้า.
คิม จองอิล เป็นคนที่ไม่ชอบเครื่องบิน เพราะอาจเป็นเป้าหมายสายตาของเหล่าร้าย ดังนั้นเขาจึงโดยสารรถไฟข้ามประเทศเป็นประจำ และการเสียชีวิตของเขานั้น ก็เกิดขึ้นในขบวนรถไฟเช่นกัน
ทางรถไฟเกาหลีเหนือไม่มีรั้วกันเขตทาง แม้ว่าทางรถไฟจะผ่าเข้าไปกลางเมือง แม้จะมีกฎห้ามก่อสร้างอาคารบ้านเรือนหรือสถานที่ราชการ ในรัศมี 50 เมตรจากศูนย์กลางทางรถไฟแต่ ก็เป็นเพียงกฎในตำรากฎหมายที่ไม่มีใครบังคับใช้จริงๆ จังๆ ทำให้ชาวบ้านพากันมาตั้งบ้านเรือนชิดเขตทางรถไฟกันมานาน เพราะพื้นที่รอบทางรถไฟเป็นเขตที่มีการค้าขายกันสะดวกที่สุด แม้จะมีรถไฟมา ก็มีเพียงวันละ 1-2 ขบวน เลยไม่มีเหตุจูงใจให้ย้ายออกจากเขตทางรถไฟ
เมื่อวันที่ 5 กันยายน 2006 ทางรถไฟสายหลัก Pyong-ra (เปียงยาง - ด่านราจิน -> Pyongyang-Rajin) ที่เชื่อมชายฝั่งตะวันออกเข้ากับเมืองหลวงงดเดิน ทำให้การโดยสารต้องลำบากกว่าเดิม - การเดินทางจากเมือง Pyongsung ในมณฑล Pyongan ไปเมือง Hoiryeong ในมณฑล North Hamkyung เพื่อไปเมือง Suncheon ใช้เวลามากกว่า 1 เดือน และต้องจ่ายเงินค่าเดินทางไปกีบรถบรรทุกจนเกือบหมดตัว เมื่อกรกฎาคมที่แล้ว เนื่องจากรถไฟโดยสาร จาก Pyongan ไป Chongjin ในมณฑล North Hamkyung มีเดินทุกๆ 10 วัน ทำให้ชาวบ้านต้องอาศัยรถบรรทุกและรถเมล์ถึงจะไปได้
วันที่ 28 เมษายน ค.ศ. 2012 รถไฟขบวนแรกจากเมืองตู้เหมิน มลฑลจี้หลินของจีน จะมุ่งหน้าสู่เกาหลีเหนือเป็นครั้งแรกอย่างเป็นทางการ เพื่อนำนักท่องเที่ยว 65 คน ไปสู่สถานที่พักผ่อนตากอากาศท่ามกลางความสวยงามของเทือกเขาชิลโบ จังหวัดฮัมยอง ซึ่งเป็นสุดยอดภูเขาที่สวยที่สุด 1 ใน 6 ของเกาหลีเหนือ ซึ่งก่อนหน้านี้ จีนเคยนำนักท่องเที่ยวไปเมืองชิลโบซัน ด้วยรถโดยสาร แต่ไม่ค่อยปลอดภัยจากสภาพถนนไม่ดี ขณะที่การเดินทางด้วยรถไฟสะดวกสบายกว่า โดยนักท่องเที่ยวออกเดินทางในตอนค่ำ และถึงปลายทางในตอนเช้าวันถัดไป
การแพทย์นาโน

การแพทย์นาโน  หมายถึง การนำนาโนเทคโนโลยีมาใช้ทางการแพทย์ ครอบคลุมตั้งแต่การใช้วัสดุนาโนและอุปกรณ์ชีวภาพ ไปจนถึงเครื่องรับรู้ชีวภาพนาโนอิเล็กทรอนิกส์ และการใช้เทคโนโลยีนาโนระดับโมเลกุลที่เป็นไปได้ในอนาคต เช่น เครื่องจักรชีวภาพ ปัญหาปัจจุบันเกี่ยวกับการแพทย์นาโนเกี่ยวข้องกับความเข้าใจเกี่ยวกับความเป็นพิษและผลกระทบต่อสิ่งแวดล้อมของวัสดุระดับนาโน
สามารถเพิ่มการทำหน้าที่ของวัสดุนาโนโดยการต่อประสานมันด้วยโมเลกุลหรือโครงสร้างชีวภาพ ขนาดของวัสดุนาโนคล้ายกับโมเลกุลและโครงสร้างชีวภาพส่วนใหญ่ ฉะนั้นวัสดุนาโนจึงมีประโยชน์ทั้งในการวิจัยและการนำไปใช้ทางชีวการแพทย์ทั้งในกาย (in vivo) และนอกกาย (in vitro) จนถึงปัจจุบัน การผสมผสานวัสดุนาโนในทางชีววิทยานำไปสู่การพัฒนาอุปกรณ์วินิจฉัย สารทึบรังสี เครื่องมือวิเคราะห์ การใช้ทางกายภาพบำบัด และพาหนะส่งยา
การแพทย์นาโนมุ่งผลิตเครื่องมือวิจัยและอุปกรณ์ทางคลินิกในอนาคตอันใกล้ ข้อริเริ่มนาโนเทคโนโลยีแห่งชาติของสหรัฐคาดหมายว่าจะมีการใช้เชิงพาณิชย์ใหม่ในอุตสาหกรรมเภสัชกรรมซึ่งอาจรวมถึงระบบส่งยาขั้นสูง การบำบัดใหม่ ๆ และการถ่ายภาพในกาย
บริษัทมหาชนจำกัด

บริษัทมหาชนจำกัด ถูกกำหนดขึ้นโดยพระราชบัญญัติ บริษัทมหาชนจำกัด พ.ศ. 2535 โดยมีข้อกำหนดให้บริษัทซึ่งดำเนินธุรกิจอยู่แล้ว สามารถนำหุ้นจำนวนหนึ่งของบริษัทออกจำหน่ายให้ประชาชนทั่วไปได้ และประชาชนผู้ซื้อหุ้นจึงเป็นเจ้าของกิจการนั้นตามสัดส่วนของหุ้นที่ถืออยู่ และหุ้นนี้อาจขายให้ผู้อื่นได้ตามราคาหุ้นในแต่ละวันผู้ที่ดำเนินการขายและซื้อหุ้นของบริษัทจำกัด (มหาชน) คือ ตลาดหลักทรัพย์ กฎและข้อบังคับที่เกี่ยวข้องกับการขายหุ้นต่อประชาชนจะถูกกำหนดตามพระราชบัญญัติตลาดหลักทรัพย์ พ.ศ. 2535 โดยมีคณะกรรมการตลาดหลักทรัพย์คอยกำกับดูแล ในภาษาอังกฤษใช้คำว่า Public Limited Company แล้วย่อได้เป็น Plc หรือ PLC (Public Limited Company) เพื่อแสดงว่าเป็นบริษัทจำกัด ประเภทมหาชน แตกต่างไปจากบริษัทประเภทprivate หรืออาจย่อว่า Pcl หรือ PCL (Private Company Limited) ซึ่งแต่เดิมนั้น บริษัทมหาชนถูกกำหนดให้ต้องมีผู้ถือหุ้นอย่างน้อย 100 คน และต้องมีผู้ถือหุ้นรายย่อยถือหุ้นอย่างน้อย 50% ของทุนจดทะเบียน แต่หลังจากประกาศใช้พระราชบัญญัติบริษัทมหาชนจำกัด พ.ศ. 2535 แล้ว เงื่อนไขของการมีผู้ถือหุ้นดังกล่าวได้ถูกยกเลิกไป และกำหนดให้บริษัทมหาชนจำกัดจะมีผู้ถือหุ้นกี่คนก็ได้ แต่ต้องไม่น้อยกว่า 15 คน เท่านั้น
โชชิ

โชชิ  เป็นนครในจังหวัดชิบะ ประเทศญี่ปุ่น ตั้งอยู่ทางทิศตะวันออกสุดของจังหวัด มีขนาดพื้นที่ทั้งสิ้น 84.20 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 54,918 คน
ซากูระ (จังหวัดชิบะ)

ซากูระ  เป็นนครที่ตั้งอยู่ทางตอนเหนือของจังหวัดชิบะ ประเทศญี่ปุ่น มีขนาดพื้นที่ ณ วันที่ 1 พฤษภาคม ค.ศ. 2024 มีจำนวนประชากร 164,752 คน มีความหนาแน่นของประชากร 1,589 คนต่อตารางกิโลเมตร
ภูมิศาสตร์.
นครซากูระตั้งอยู่ทางตะวันออกเฉียงเหนือของจังหวัดชิบะบนที่ราบสูงชิโมซะ ตั้งอยู่ทางตะวันออกเฉียงเหนือของโตเกียวห่างไปประมาณ 40 กิโลเมตร และห่างจากท่าอากาศยานนานาชาตินาริตะ 15 กิโลเมตร นครชิบะซึ่งเป็นเมืองหลวงของจังหวัด ตั้งอยู่ทางทางตะวันตกเฉียงใต้ของนครซากูระห่างกันประมาณ 15 กิโลเมตร ทางทิศเหนือของนครซากูระมีทะเลสาบอิมบะเป็นเส้นแบ่งอาณาเขต
ภูมิอากาศ.
ซากูระมีภูมิอากาศแบบอบอุ่นชื้นกึ่งเขตร้อน (เคิพเพิน "Cfa") มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยต่อปีในซากูระอยู่ที่ ปริมาณน้ำฝนเฉลี่ยต่อปีอยู่ที่ โดยเดือนตุลาคมเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ และต่ำสุดในเดือนมกราคมอยู่ที่ประมาณ 
สถิติประชากร.
ตามข้อมูลสำมะโนประชากรของญี่ปุ่น ประชากรของนครซากูระเพิ่มขึ้นอย่างรวดเร็วในช่วงปลายคริสต์ศตวรรษที่ 20 และคงที่ในคริสต์ศตวรรษที่ 21
ประวัติศาสตร์.
เมื่อมีการประกาศใช้ระบบเทศบาล เมื่อ 1 เมษายน ค.ศ. 1889 เมืองซากูระเป็นหนึ่งในเมืองและหมู่บ้านหลายแห่งที่ได้รับการจัดตั้งขึ้นภายในอำเภออิมบะ จังหวัดชิบะ ต่อมาเมื่อวันที่ 31 มีนาคม ค.ศ. 1954 เมืองซากูระได้รับการยกฐานะเป็นนคร โดยการควบรวมเทศบาลข้างเคียง ได้แก่ เมืองอูซูอิ หมู่บ้านวาดะ หมู่บ้านเนโง หมู่บ้านยาโตมิ และหมู่บ้านชิซุ
การเมืองการปกครอง.
นครซากูระมีรูปแบบการบริหารแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลนครระบบสภาเดียวซึ่งประกอบด้วยสมาชิก 28 คน นครซากูระเป็นเขตเลือกตั้งที่ให้สมาชิก 3 คนในสภาจังหวัดชิบะ ในแง่ของการเมืองระดับชาติ นครซากูระเป็นส่วนหนึ่งของเขตเลือกตั้งจังหวัดชิบะที่ 9 ในการเลือกตั้งสภาผู้แทนราษฎรในรัฐสภาญี่ปุ่น
เศรษฐกิจ.
ซากูระเป็นศูนย์กลางการค้าในบริเวณนี้ และเนื่องจากมีเส้นทางรถไฟเชื่อมต่อจำนวนมาก จึงเป็นชุมชนที่อยู่อาศัยของผู้ที่เดินทางไปทำงานในชิบะและโตเกียวที่อยู่ใกล้เคียง โดยมีประชากรมากกว่าร้อยละ 24 ที่เดินทางไปทำงานตามสถานที่ต่าง ๆ ตามสำมะโนประชากร ค.ศ. 2010
เรือหลวงนเรศวร

เรือหลวง"นเรศวร" (FFG-421)  เป็นเรือฟริเกตสังกัดกองเรือฟริเกตที่ 2 กองเรือยุทธการ กองทัพเรือไทย ดัดแปลงมาจากเรือฟริเกตแบบ 053 ของจีน โดยความร่วมมือกันออกแบบระหว่างกองทัพเรือไทยกับจีน ต่อที่อู่ต่อเรือไชน่าสเตตท์ เมืองเซี่ยงไฮ้ ประเทศจีน ปล่อยเรือลงน้ำเดือนกรกฎาคม พ.ศ. 2536 และเข้าประจำการในวันที่ 15 ธันวาคม พ.ศ. 2537 เรือหลวงนเรศวร มีเรือในชั้นเดียวกันอีกหนึ่งลำคือ เรือหลวงตากสิน
การปรับปรุง.
ในปี ค.ศ. 2011 กองทัพเรือได้เลือกระบบ 9LV ของบริษัทซ๊าบ ประเทศสวีเดน ในการปรับปรุงระบบอำนวยการรบ ระบบตรวจการณ์ ระบบควบคุมการยิง และระบบเชื่อมโยงข้อมูลทางยุทธวิธีของ เรือหลวง"นเรศวร" และ เรือหลวง"ตากสิน"
โจเซฟ โคนี

โจเซฟ โคนี (เกิดวันที่ 24 กรกฎาคม พ.ศ. 2504) เป็นหัวหน้ากองทัพต่อต้านของพระเจ้า (Lord's Resistance Army - LRA) กลุ่มกองโจรยูกันดา โคนีถูกกล่าวหาจากหน่วยงานของรัฐว่า สั่งการลักพาตัวเด็กเป็นทาสทางเพศเด็กและทหารเด็ก มีการประเมินว่าเด็กกลายเป็นทหารกว่า 66,000 คน และประชาชนสองล้านคนถูกบังคับให้ออกจากที่อยู่ในประเทศตั้งแต่ พ.ศ. 2529 โคนีถูกศาลอาญาระหว่างประเทศในกรุงเฮก ประเทศเนเธอร์แลนด์ ฟ้องคดีอาญาในข้อหาอาชญากรรมสงครามและอาชญากรรมต่อมนุษยชาติ ใน พ.ศ. 2548 แต่ได้หลบเลี่ยงการจับกุม ในเดือน พฤศจิกายน พ.ศ. 2556 มีรายงานว่า โจเซฟ โคนี สุขภาพไม่สู้ดีและกบดานอยู่ที่เมืองนาโซกา สาธารณรัฐแอฟริกากลาง
ใน พ.ศ. 2555 มีการเผยแพร่ภาพยนตร์สั้น "โคนี 2012" สร้างโดยบริษัทอินวิสซิเบิลชิลเดรน (Invisible Children, Inc.) โดยมีจุดประสงค์ต้องการให้เขาเป็นที่รู้จักไปทั่วโลกเพื่อจะได้ถูกจับกุมภายในสิ้นปี พ.ศ. 2555
มิก มักคาร์ที

ไมเคิล โจเซฟ "มิก" มักคาร์ที  เกิดเมื่อวันที่ 7 กุมภาพันธ์ ค.ศ. 1959 เป็นนักฟุตบอลและผู้จัดการทีมชาวอังกฤษ
โดยมักคาร์ทีเริ่มเล่นฟุตบอลตั้งแต่ปี ค.ศ. 1977 แม็คคาธีถนัดในตำแหน่งกองหลัง หรือบางครั้งเขาก็เล่นในตำแหน่งเซ็นเตอร์แบ็กได้เป็นบางครั้งโดยเล่นให้กับสโมสรฟุตบอลมิลวอลล์ในดิวิชัน 2 ของประเทศอังกฤษ และโด่งดังมากตอนย้ายมาอยู่กับสโมสรฟุตบอลแมนเชสเตอร์ซิตี แล้วได้ย้ายไปอยู่กับสโมสรฟุตบอลเซลติกและสโมสรฟุตบอลโอลิมปิกลียงในสกอตแลนด์และฝรั่งเศสตามลำดับ แล้วเขาได้เลิกเล่นฟุตบอลไปในปี ค.ศ. 1992 แล้วได้หันมาทำงานเป็นผู้จัดการทีมต่อในช่วงปีเดียวกัน โดยสโมสรแรกที่เขาได้ไปคุมคือสโมสรฟุตบอลมิลวอลล์ แล้วในปี ค.ศ. 1996 เขาไปได้คุมทีมฟุตบอลทีมชาติไอร์แลนด์เป็นเวลา 6 ปี แล้วในช่วงปี ค.ศ. 2003 ได้มาคุมสโมสรฟุตบอลซันเดอร์แลนด์ โดยเขาได้ทำผลงานได้ดีโดยนำทีมซันเดอร์แลนด์จบที่ 2 ในฟุตบอลลีกแชมเปียนชิป แล้วเลื่อนชั้นขึ้นมาสู่ชั้นพรีเมียร์ลีกได้ แล้วในช่วงปี ค.ศ. 2006 เขาก็ย้ายไปคุมสโมสรฟุตบอลวูลฟ์แฮมตันวันเดอเรอส์ โดยผลงานในการคุมทีมของเขาเริ่มดีขึ้น โดยได้นำวูลฟ์แฮมตันขึ้นมาสู่พรีเมียร์ลีกได้ในช่วงปี ค.ศ. 2009 แต่เขาก็ไม่สามารถนำทีมวูลฟ์แฮมตันอยู่ในโซนปลอดภัยจากการหนีตกชั้นได้ จึงได้ลาออกไปในปี ค.ศ. 2012 ปัจจุบันมักคาร์ทีได้มาอยู่กับครอบครัวของเขาในเมืองบาร์นสลีย์
ประชาคมเศรษฐกิจอาเซียน

ประชาคมเศรษฐกิจอาเซียน  คือ การร่วมกันทางเศรษฐกิจของประเทศในเขตอาเซียน เพื่อผลประโยชน์ในอำนาจการต่อรองทางเศรษฐกิจ การส่งออก และการนำเข้าของสินค้า จะเริ่มใช้ใน พ.ศ. 2558 
ประชาคมเศรษฐกิจอาเซียน ดำเนินการควบคู่ไปกับ ประชาคมการเมืองและความมั่นคงอาเซียน (ASEAN Political-Security Community: APSC) และประชาคมสังคม-วัฒนธรรมอาเซียน (ASEAN Socio-Cultural Community: ASCC) ซึ่งเป็นสามส่วนหลักของประชาคมอาเซียน 
แม้อาเซียนจะมิได้มีสนธิสัญญาหรือกฎบัตรมาตั้งแต่ต้น แต่เมื่อเวลาผ่านไปอาเซียนก็ได้พัฒนาความร่วมมือโดยอาศัยฐานในทางกฎหมายระหว่างประเทศมากขึ้น เช่น การที่สมาชิกอาเซียนได้จัดทำสนธิสัญญาไมตรี และความร่วมมือในภูมิภาคเอเชียตะวันออกเฉียงใต้ (Treaty of Amity and Cooperation in Southeast Asia 1976 หรือ TAC) ซึ่งก็เป็นการนำหลักกฎหมายระหว่างประเทศที่มีอยู่เดิมแล้วมาเน้นย้ำระหว่างรัฐในภูมิภาค เช่น หลักการเคารพอำนาจอธิปไตยของรัฐ หลักการไม่แทรกแซงกิจการอันเป็นการภายในของแต่ละรัฐ ซึ่งปรากฏอยู่ในกฏบัตรสหประชาชาติอยู่แล้ว เป็นต้น และอาเซียนก็ได้อาศัยหลักในสนธิสัญญาดังกล่าวมาเป็นหลักการที่อาเซียนยึดถือ และเป็นข้อแม้ในการต่อรองกับรัฐที่ไม่ใช่สมาชิกให้ลงนามเป็นภาคีก่อนจะได้รับให้เข้าร่วมประชุมกับอาเซียนนั่นเอง ข้อพิจารณาสำคัญคือสนธิสัญญาดังกล่าวมิได้เกี่ยวข้องหรือทำขึ้นกับอาเซียนโดยตรง และอาเซียนก็มิได้มีความสามารถในการทำสนธิสัญญาโดยตนเอง เพียงแต่รัฐที่อยู่ในบริเวณเอเชียอาคเนย์ได้เข้าเป็นภาคีสนธิสัญญาดังกล่าวเพื่อประโยชน์ร่วมกันในภูมิภาคและอาศัยอาเซียนเป็นเครื่องมือในการดำเนินความร่วมมือและพันธกรณีหรือหน้าที่ตามสนธิสัญญานั้นย่อมส่งผลกระทบต่อการดำเนินความร่วมมือภายใต้กรอบอาเซียนโดยปริยาย นอกจากนี้ อาเซียนยังได้เป็นเวทีที่ทำให้เกิดสนธิสัญญาในเรื่องอื่น ๆ เช่น การทำให้ภูมิภาคปลอดจากอาวุธนิวเคลียร์ หรือล่าสุดในด้านการต่อต้านการก่อการร้าย ตลอดจนความตกลงเรื่องเศรษฐกิจและความร่วมมือเฉพาะด้าน เช่น ด้านการส่งเสริมสวัสดิการสังคม การศึกษา การป้องกันและปราบปรามอาชญากรรมข้ามชาติสิ่งแวดล้อม การจัดการภัยพิบัติ ฯลฯ ซึ่งล้วนอาศัยอาเซียนเป็นกลไกสำคัญทั้งสิ้น ดังนั้น แม้ในทางรูปแบบแล้วจะไม่ถือว่าอาเซียนได้ตั้งอยู่บนฐานกฎหมายระหว่างประเทศ แต่ในทางเนื้อหากฎหมายระหว่างประเทศและความตกลงเหล่านี้ก็จะได้มีอิทธิพลต่อการดำเนินของอาเซียนในช่วงเวลาที่ผ่านมา
สโมสรฟุตบอลคริสตัลพาเลซ

สโมสรฟุตบอลคริสตัลพาเลซ  หรือเรียกกันโดยทั่วไปว่า พาเลซ เป็นสโมสรฟุตบอลอาชีพอยู่ในเซลเฮิสต์, เซาท์ลอนดอน, อังกฤษ พวกเขาแข่งขันในพรีเมียร์ลีก ลีกสูงสุดของฟุตบอลอังกฤษ แม้ว่าสโมสรจะก่อตั้งอย่างเป็นทางการในฐานะทีมฟุตบอลอาชีพใน ค.ศ. 1905 ที่อาคารนิทรรศการคริสตัลพาเลซ แต่ต้นกำเนิดของสโมสรสามารถสืบย้อนไปได้ไกลถึง ค.ศ. 1861 สโมสรใช้สนามนัดชิงชนะเลิศเอฟเอคัพ ซึ่งอยู่ภายในบริเวณสนามของพาเลซ เป็นสนามเหย้าระหว่าง ค.ศ. 1905 ถึง 1915 ก่อนที่จะถูกบังคับให้ย้ายออกจากสนามเนื่องจากเกิดสงครามโลกครั้งที่หนึ่ง ใน ค.ศ. 1924 พวกเขาย้ายไปยัง เซลเฮิสต์พาร์ก ซึ่งเป็นสนามเหย้าปัจจุบัน 
พาเลซใช้ช่วงแรก ๆ ของการเป็นสโมสรอาชีพลงเล่นในเซาเทิร์นลีก และชนะเลิศการแข่งขันระดับภูมิภาคหลายสมัย พวกเขาได้รับเลือกให้เข้าเป็นสมาชิกฟุตบอลลีกใน ค.ศ. 1920 และโดยรวมแล้วพวกเขาได้แข่งขันในสองระดับสูงสุดของฟุตบอลอังกฤษเป็นส่วนใหญ่ตลอดประวัติศาสตร์ลีกของพวกเขา ตั้งแต่ปี ค.ศ. 1964 พาเลซตกชั้นไปอยู่ระดับดิวิชัน 2 เพียงครั้งเดียว เป็นเวลา 3 ฤดูกาล ตั้งแต่ปี ค.ศ. 1974 ถึง 1977 พวกเขาเข้าถึงรอบชิงชนะเลิศเอฟเอคัพในปี 1990 และท้าทายอาร์เซนอลและลิเวอร์พูลเพื่อชิงตำแหน่งแชมป์ลีกในฤดูกาล 1990–91 โดยจบฤดูกาลในอันดับที่ 3 ซึ่งเป็นอันดับสูงสุดในลีกของสโมสรจนถึงตอนนี้ และพลาดการไปเล่นยูฟ่าคัพเนื่องจากสโมสรจากอังกฤษถูกแบนจากการแข่งขันฟุตบอลยุโรป
อย่างไรก็ตาม พาเลซตกต่ำลงหลังจากตกชั้นจากพรีเมียร์ลีกใน ค.ศ. 1998 ประสบปัญหาทางการเงินซึ่งส่งผลให้สโมสรเข้าสู่ภาวะล้มละลายถึงสองครั้งใน ค.ศ. 1999 และ 2010 ในที่สุดพวกเขาก็ฟื้นตัวและเลื่อนชั้นกลับสู่พรีเมียร์ลีกใน ค.ศ. 2013 ซึ่งสโมสรยังคงอยู่ที่เดิมตั้งแต่นั้นมา และเข้าถึงรอบชิงชนะเลิศเอฟเอคัพอีกครั้งใน ค.ศ. 2016 และแพ้ให้กับแมนเชสเตอร์ยูไนเต็ดอีกครั้ง ปัจจุบัน สโมสรอยู่ในลีกสูงสุดติดต่อกันยาวนานที่สุด โดยทำได้สิบสองฤดูกาลติดต่อกันในช่วงเริ่มต้นฤดูกาล 2024–25
สีชุดทีมเหย้าของสโมสรเป็นสีแดงเข้มและน้ำเงินจนถึง ค.ศ. 1973 จึงมีการเปลี่ยนเป็นแถบแนวตั้งสีแดงและน้ำเงินตามที่ใช้ในปัจจุบัน พาเลซมีคู่แข่งที่แข่งขันอย่างดุเดือดและยาวนานกับไบรตันแอนด์โฮฟอัลเบียน และยังมีการแข่งขันที่เข้มข้นกับสโมสรท้องถิ่นอย่างมิลล์วอลล์ และชาร์ลตันแอธเลติก
 "ณ วันที่ 18 มกราคม ค.ศ. 2025"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
การยืมตัวที่ระบุไว้ที่นี่มีไว้สำหรับผู้เล่นที่ปกติจะเป็นส่วนหนึ่งของทีมชุดใหญ่หรือผู้เล่นอายุต่ำกว่า 21 ปีที่เคยลงเล่นให้กับทีมชุดใหญ่ หรือถูกเรียกเข้าสู่ทีมชุดใหญ่สำหรับนัดการแข่งขัน
<templatestyles src="Template:Football squad player/styles.css" />
เกียรติประวัติ.
ลีก
คัพ
รางวัลในช่วงสงคราม
การแข่งขันระดับภูมิภาค
หมายเหตุ.
<templatestyles src="Reflist/styles.css" />
ซาบอเทจ (อัลบั้มแบล็กซับบาธ)

ซาบอเทจ  เป็นสตูดิโออัลบั้มที่หกของ วงเฮฟวีเมทัลอังกฤษ แบล็ก ซับบาธ วางขายในเดือนมิถุนายน 1975 
ช่วงบันทึก.
แบล็ก ซับบาธ เริ่มทำอัลบั้มที่หกของพวกเขาในเดือน กุมภาพันธ์ 1975 ที่มอร์แกนสตูดิโอ ในอังกฤษ พวกเขามีมุมมองในผลงานดนตรีที่แตกต่างมากขึ้นจากการทำอัลบั้ม "Sabbath Bloody Sabbath" มือกีตาร์ Tony Iommi กล่าวว่าในการทำอัลบั้มที่ผ่านมาทำให้พวกเรามีเทคนิคทางด้านดนตรีมากขึ้น
ช่วงวางขายและการตอบรับ.
อัลบั้มนี้วางขายเมื่อ 27 มิถุนายน 1975 แบล็ก ซับบาธได้รับความเห็นจาก Rolling Stone ว่า"อัลบั้มนี้ไม่ได้เป็นเพียงอัลบั้มที่ดีที่สุดตั้งแต่การทำอัลบั้ม Paranoid แต่มันอาจจะดีที่สุดที่เคยมีมา อัลบั้มนี้ขึ้นชาร์ดของ อังกฤษ ได้อันดับที่ 7 และอันดับที่ 28 ของอเมริกามียอดขาย 60,000 แผ่น
รายชื่อเพลง.
ทุกเพลงแต่งโดยสมาชิกของวง แบล็ก ซับบาธ
โรงพยาบาลกรุงเทพ

โรงพยาบาลกรุงเทพ  ในปี พ.ศ. 2561 ได้ขยายเครือข่ายรวม 46 สาขา ต่อมาใน ปี พ.ศ. 2562 ได้เปิดขยายสาขาอีก 3 สาขาได้แก่ Samitivej Japanese Regional Hospital โรงพยาบาลกรุงเทพปากช่อง โรงพยาบาลกรุงเทพเชียงราย และในปี พ.ศ. 2563 ได้เปิด โรงพยาบาลกรุงเทพจอมเทียน และขยายเครือข่ายรวม 50 สาขา ในปี พ.ศ. 2563
โรงพยาบาลครอบคลุมพื้นที่ให้บริการแทบทุกภูมิภาคของไทย โดยเฉพาะในเมืองใหญ่และแหล่งท่องเที่ยว ด้วยทีมแพทย์เฉพาะทาง บุคลากรมืออาชีพ และเทคโนโลยีทางการแพทย์ที่ทันสมัย ประสิทธิภาพสูง เพรียบพรัอมด้วยบริการฉุกเฉินและบริการพิเศษเหนือระดับ สิ่งอำนวยความสะดวกครบครัน เพื่อสนองตอบทุกความต้องการของผู้ใช้บริการทั้งชาวไทยและชาวต่างประเทศ บริษัทเป็นผู้ประกอบการธุรกิจโรงพยาบาลเอกชนขนาดใหญ่ของประเทศ โดยมีโรงพยาบาลเครือข่ายในไทยและกัมพูชา ดำเนินการภายใต้ชื่อโรงพยาบาล 6 กลุ่ม คือ กลุ่มโรงพยาบาลกรุงเทพ กลุ่มโรงพยาบาลสมิติเวช โรงพยาบาลบี เอ็น เอช กลุ่มโรงพยาบาลพญาไท กลุ่มโรงพยาบาลเปาโลเมโมเรียล และกลุ่มโรงพยาบาลรอยัล นอกจากนี้เครือข่ายของบริษัท กรุงเทพดุสิตเวชการ จำกัด (มหาชน) ยังรวมถึงธุรกิจที่ให้การสนับสนุนด้านการแพทย์ ได้แก่ ธุรกิจห้องปฏิบัติการทางการแพทย์ ธุรกิจผลิตยาและธุรกิจผลิตน้ำเกลือ เป็นต้น
ตั้งอยู่ 2 ซ.ศูนย์วิจัย 7 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร และเป็นโรงพยาบาลที่ได้รับพระราชทานตราครุฑ
เรือหลวงอ่างทอง

เรือหลวง"อ่างทอง" (LPD-791)  เป็นเรือยกพลขึ้นบกขนาดใหญ่ลำแรกของกองทัพเรือไทย สังกัดกองเรือยกพลขึ้นบกและยุทธบริการ และเป็นเรือในประจำการที่มีขนาดใหญ่เป็นอันดับที่ 4 ของของกองทัพเรือไทยในปัจจุบันรองจาก ร.ล.จักรีนฤเบศร และ ร.ล.สิมิลัน
ประวัติ.
ร.ล.อ่างทอง เป็นเรือหลวงอ่างทองลำที่ 3 ของไทย ซึ่งเรือหลวงอ่างทองลำแรกนั้น เดิมทีคือเรือพระที่นั่งมหาจักรีลำที่สอง และเรือหลวงอ่างทองลำที่สอง (LST-711) คือเรือ USS LST-924 ของกองทัพเรือสหรัฐอเมริกา
ความเป็นมาของโครงการ.
โครงการจัดหา ร.ล.อ่างทอง เข้าประจำการเป็นไปตามแผนพัฒนากองทัพในระยะ 9 ปี โดยกองทัพเรือได้ว่าจ้างบริษัท Singapore Technologies Marine Ltd.(ST Marine) สาธารณรัฐสิงคโปร์ สร้างเรือยกพลขึ้นบกขนาดใหญ่ ตามสัญญา เลขที่ APS1/2008 ลงวันที่ 26 กันยายน พ.ศ. 2551 ระยะเวลาสร้างเรือประมาณ 4 ปี โดย พล.ร.อ.สถิรพันธุ์ เกยานนท์ ผู้บัญชาการทหารเรือ ในขณะนั้น เป็นผู้ลงนามในสัญญาจ้าง ด้วยงบประมาณในการสร้างเรือเป็นเงินประมาณ 4,944 ล้านบาท เพื่อทดแทนเรือยกพลขึ้นบกขนาดใหญ่ชุดร.ล.อ่างทอง (ลำเก่า) ซึ่งได้จากการช่วยเหลือทางทหารของสหรัฐอเมริกา จำนวน 5 ลำ ที่ปลดระวางประจำการไปแล้วทั้งหมด โดยลำสุดท้ายคือ ร.ล.พระทอง ที่ปลดระวางประจำการไปเมื่อวันที่ 5 มิถุนายน พ.ศ. 2551
การตั้งชื่อเรือ.
ร.ล.อ่างทอง (ลำที่สาม) ในประวัติศาสตร์ของราชนาวีไทย ที่ได้รับพระราชทานนามว่า ร.ล.อ่างทอง โดย ร.ล.อ่างทอง ลำแรกนั้น เดิมทีเป็นเรือพระที่นั่งชื่อ"เรือพระที่นั่งมหาจักรี" (ลำที่สอง) ในสมัยรัชกาลที่ 6 เป็นเรือประเภทเรือยอร์ช ขึ้นระวางประจำการเมื่อวันที่ 4 กุมภาพันธ์ พ.ศ. 2461 ต่อมาในปี พ.ศ. 2478 ได้ถูกปลดจากเรือพระที่นั่งและได้นำมาใช้เป็นเรือพี่เลี้ยงเรือดำน้ำ จนกระทั่งในปี พ.ศ. 2488 ร.ล.อ่างทองลำแรกนี้ ได้ถูกเครื่องบิน B-24 ทิ้งระเบิด และกระหน่ำยิงซ้ำด้วยปืนกล เสียหายอย่างหนักที่อ่าวสัตหีบ พร้อมกับ ร.ล.อู่ทอง, ร.ล.ท่าจีน และเรือสุทธาทิพย์ ทำให้ร.ล.อ่างทอง ลำแรกใช้การไม่ได้ ต้องปลดระวางประจำการในที่สุด 
ส่วน ร.ล.อ่างทอง ลำที่ 2 เป็นเรือประเภทเรือยกพลขึ้นบกขนาดใหญ่ หมายเลข 711 เดิมคือเรือ USS LST – 924 ของ ทร.สหรัฐอเมริกา เป็นเรือที่อยู่ในชั้น Landing Ship Tank (LST) สร้างขึ้นเมื่อปี พ.ศ. 2487 และได้เข้าร่วมปฏิบัติการในสงครามโลกครั้งที่ 2 ทันที จนได้รับเหรียญกล้าหาญ ชั้น Four Battle Star และสหรัฐอเมริกาได้มอบให้กองทัพไทย ไว้ใช้ราชการในปี พ.ศ. 2490 ซึ่งกองทัพเรือไทยก็ได้ใช้งานเรือลำนี้มาเป็นเวลายาวนานถึง 49 ปี จนปลดประจำการในปี พ.ศ. 2549 
สำหรับ ร.ล.อ่างทอง ลำที่ 3 เป็นเรือยกพลขึ้นบกขนาดใหญ่ หมายเลขประจำเรือคือ 791 เป็นประเภทเรือยกพลขึ้นบกขนาดใหญ่ชนิดที่มีอู่ลอยสำหรับเรือเล็กประจำเรืออยู่ภายใน หรืออาจเรียกว่า Landing Platform Dock (LPD)
ภารกิจ.
ร.ล.อ่างทอง นั้นได้ต่อขึ้นมาด้วยวัตถุประสงค์เพื่อใช้ในภารกิจช่วยเหลือประชาชน การบรรเทาสาธารณภัย ค้นหาและช่วยเหลือผู้ประสบภัยทางทะเล การปฏิบัติการสะเทินน้ำสะเทินบก และ การขนส่งลำเลียงทางทะเล เป็นเรือบัญชาการและฐานปฏิบัติการในทะเล
ในปี พ.ศ. 2560 ได้ทำภารกิจช่วยเหลือประชาชน การบรรเทาสาธารณภัยทางภาคใต้ของประเทศไทยจากเหตุอุทกภัย
8 มี.ค. 2564 ร.ล.อ่างทอง ได้ทอดสมอเพื่อทำการจอดเรือห่างจากชายฝั่ง อ.เกาะสมุยไปทางทิศตะวันตกประมาณ 2 ก.ม. ซึ่งเป็นจุดที่ใกล้กับจุดที่มีการวางสายเคเบิลใต้ทะเลขนาด 115 kv ที่ส่งกระแสไฟฟ้าจากโรงไฟฟ้าขนอมมายังสถานี้ไฟฟ้าแห่งที่ 2 ที่ตั้งอยู่ที่ตำบลแม่น้ำ อ.เกาะสมุย ทำให้สายเคเบิลใต้ทะเลตรงจุดดังกล่าวเกิดความชำรุดเสียหาย ทำให้โรงไฟฟ้าขนอมไม่สามารถจ่ายกระแสไฟฟ้ามายังเกาะสมุยได้
วัดโลกโมฬี

วัดโลกโมฬี เป็นวัดเก่าแก่แห่งหนึ่งในจังหวัดเชียงใหม่ อายุกว่าห้าร้อยปี สร้างในสมัยอาณาจักรล้านนา ตั้งอยู่บริเวณทิศเหนือของตัวเมืองเชียงใหม่ ใกล้แจ่งหัวริน
ประวัติ.
วัดโลกโมฬีไม่มีหลักฐานปรากฏอย่างแน่ชัดว่าสร้างขึ้นในสมัยใด แต่ได้ปรากฏชื่อวัดโลกโมฬีในตำนานของวัดพระธาตุดอยสุเทพ 
ยุคอาณาจักรล้านนา.
ในปี พ.ศ. 1910 พญากือนา ทรงให้ราชบุรุษไปนิมนต์พระมหาเถระเจ้ามาสืบศาสนาในล้านนา แต่พระมหาเถระทรงชราภาพมาก จึงให้พระอนันทะเถระและพระเถระที่เป็นศิษย์อีก 10 รูป มาสืบทอดพระพุทธศาสนาในดินแดนล้านนาซึ่งคณะสงฆ์เหล่านั้นได้จำพรรษาที่วัดโลกโมฬี อันเป็นสถานที่ใช้ในการต้อนรับพระราชอาคันตุกะจากต่างเมือง 
ต่อมาในปี พ.ศ. 2070 พญาเมืองเกษเกล้า ได้ถวายบ้านหัวเวียงให้เป็นอารามวัดโมฬี และใน พ.ศ. 2071 ได้ทรงให้สร้างมหาเจดีย์และวิหารโลกโมฬี ต่อมาเมื่อพญาเกษเกล้าถูกลอบปลงพระชนม์ในปี พ.ศ. 2088 เหล่าข้าราชการ ขุนนาง ได้ทำพิธีที่วัดแสนนอก นำพระบรมอัฐิมาบรรจุไว้ที่วัดโลกโมฬีนอกกำแพงเมืองเชียงใหม่ด้านเหนือของพระอาราม ซึ่งเป็นพระอารามหลวงประจำพระองค์ จากนั้นเสนาอำมาตย์จึงได้ทูลเชิญพระนางจิรประภาเทวี พระอัครมเหสี ขึ้นครองราชสมบัติ ขณะนั้นล้านนากำลังอ่อนแอ สมเด็จพระไชยราชาธิราช กษัตริย์อยุธยา จึงยกทัพมาตีล้านนา แต่ด้วยพระนางจิรประภาเทวีได้ถวายเครื่องบรรณาการไปถวายขอเป็นมิตร พร้อมทูลเชิญสมเด็จพระไชยราชาธิราชเสด็จมาทำบุญที่กู่พญาเมืองเกษเกล้า วัดโลกโมฬี 
ยุคล้านนาของพม่า.
ช่วงเวลาที่เชียงใหม่ตกเป็นเมืองขึ้นของพม่าตั้งแต่ปี พ.ศ. 2122 เป็นต้นมา วัดวาอารามต่าง ๆ ถูกเผาทำลายไปมากมายแต่วัดโลกโมฬีไม่ได้ถูกเผา เนื่องจากพระเจ้าสาวัตถีนรถามังคะยอ กษัตริย์แคว้นล้านนาได้ทรงเมตตาธรรมพระมหาสมเด็จวัดโลกโมฬีไว้กับวัดวิสุทธาราม และเป็นวัดสำคัญในพระราชสำนักมาโดยตลอด
ยุครัตนโกสินทร์.
ในปีพ.ศ. 2440 วัดโลกโมฬีตั้งอยู่แขวงบ้านทับม่าน แคว้นเจ็ดยอด เจ้าอธิการชื่อ "ตุ๊พวก" รองอธิการชื่อ "ตุ๊คำ" เป็นนิกายเชียงใหม่ มีโฉนดออกเมื่อวันที่ 17 สิงหาคม 2482 กระทั่งสงครามโลกครั้งที่สอง วัดโลกโมฬีถูกทิ้งให้ร้าง จนถึงปี พ.ศ. 2502 กรมศิลปากรได้ขึ้นทะเบียนวัดโลกโมฬีเป็นโบราณสถานแห่งชาติ 
9 พฤศจิกายน พ.ศ. 2544 กรมการศาสนาได้อนุมัติให้ยกฐานะวัดโลกโมฬีจากวัดร้างให้เป็นพระอารามที่ถูกต้องตามกฎหมาย และได้แต่งตั้งให้พระญาณสมโพธิเป็นผู้รักษาการแทนเจ้าอาวาส และในปี พ.ศ. 2545 ได้มีการเททองรูปเหมือนพระนางจิรประภามหาเทวี ประดิษฐานภายในวัด
การิสติโก

ลุยส์ อิกนาซิโอ อูริเบ อัลบีร์เด (เกิด 22 ธันวาคม ค.ศ. 1982) เป็นนักมวยปล้ำอาชีพสวมหน้ากากชาวเม็กซิโก ปัจจุบันเป็นนักมวยปล้ำของสมาคมต่าง ๆ เช่น Asistencia Asesoría y Administración (AAA) และ World Wrestling League (WWL) เดิมเป็นที่รู้จักในสมาคม Consejo Mundial de Lucha Libre (CMLL) ในนาม มิสติโก (Místico) และเป็นที่รู้จักในสมาคม WWE ในนาม ซินการา (Sin Cara)
มวยปล้ำอาชีพ.
วันที่ 30 มกราคม 2011 ซินการาได้ตกลงเซ็นสัญญาการปล้ำใน WWE อย่างเป็นทางการ ในรอว์ (4 เมษายน 2011) ได้ปรากฏตัวเป็นครั้งแรก โดยมาช่วยแดเนียล ไบรอันจากการเล่นงานของแชมป์ยูเอส เชมัส และได้ปรากฏตัวในสแมคดาวน์ (8 เมษายน) มาเล่นงานแจ็ก สแวกเกอร์ ในรอว์ (11 เมษายน) ได้เดบิวต์ปล้ำแมตช์แรกเอาชนะปรีโมไปได้ รอว์สัปดาห์ต่อมา (18 เมษายน) ที่ลอนดอน ประเทศอังกฤษ ได้จับคู่กับจอห์น ซีนา เอาชนะแชมป์ WWE เดอะมิซ และอเล็กซ์ ไรลีย์ไปได้ ในเดือนเดียวกันซินการาได้ถูกดราฟท์ย้ายไปสแมคดาวน์และชนะแจ็ก สแวกเกอร์เป็นแมตช์แรก ต่อมาได้เปิดศึกกับชาโว เกอร์เรโร และได้ขึ้นปล้ำศึกใหญ่แรกในโอเวอร์เดอะลิมิต (2011)โดยชนะชาโว
ในมันนีอินเดอะแบงก์ (2011)ได้ร่วมปล้ำไต่บันไดชิงกระเป๋ามันนีอินเดอะแบงก์แลดเดอร์แมตช์แต่ไม่ชนะ ต่อมาได้ถูกทาง WWE ทำการแบนเป็นเวลา 30 วันด้วยกัน โทษฐานกระทำผิดกฎการรักษาสุขภาพนักมวยปล้ำของสมาคม โดยการเสพสารสเตอร์รอยด์ ซึ่งเป็นสารต้องห้ามที่ใช้ในการสร้างกล้ามเนื้อ และเป็นการทำผิดครั้งแรก (หากผิด 3 ครั้งจะถูกไล่ออก) ก่อนจะให้ฮูนิโคสวมบทเป็นซินการาแทน ในสแมคดาวน์ (13 กันยายน 2011) ได้กลับมาและเปิดศึกกับฮูนิโคที่รับบทเป็นซินการาตัวปลอม และท้าเจอกันในเฮลอินเอเซล (2011)โดยตัวจริงเป็นฝ่ายชนะ ในสแมคดาวน์ (21 ตุลาคม 2011) ได้ท้ากับฮูนิโคโดยผู้แพ้จะต้องถูกถอดหน้ากาก สุดท้ายซินการาเป็นฝ่ายชนะ หลังแมตช์ฮูนิโคไม่ยอมถอดหน้ากากเลยโดนซินการาอัดแล้วก็จับถอดหน้ากากก่อนจะโยนให้แฟนๆ ในเซอร์ไวเวอร์ซีรีส์ (2011)ได้ร่วมทีมของแรนดี ออร์ตันปะทะทีมของบาร์เร็ตต์แบบ 5 ต่อ 5 คัดออก โดยระหว่างปล้ำซินการาจะกระโดดข้ามเชือกเส้นสามจากบนเวทีใส่ฮูนิโคข้างล่างแต่ไม่พ้นเชือก จนบาดเจ็บที่ข้อเท้าซ้าย และต้องออกจากการแข่งขัน ทำให้ต้องพักเป็นเวลา 6-9 เดือน
ในสแมคดาวน์ (1 มิถุนายน 2012) ซินการาได้กลับมาจากอาการบาดเจ็บโดยชนะฮีท สเลเตอร์ ในโนเวย์เอาท์ (2012)ชนะฮูนิโคไปได้ ในรอว์ (9 กรกฎาคม 2012) ซิน คาราเอาชนะฮีท สเลเตอร์ได้สิทธิ์เข้าร่วมชิงกระเป๋าในมันนีอินเดอะแบงก์ (2012) สุดท้ายดอล์ฟ ซิกก์เลอร์คว้ากระเป๋าไปได้ ในรอว์ ตอนที่ 1,000 จับคู่กับเชมัส และเรย์ มิสเตริโอ ชนะอัลเบร์โต เดล รีโอ, ดอล์ฟ ซิกก์เลอร์ และคริส เจริโคไปได้ ในสแมคดาวน์ (14 กันยายน 2012) ทีโอดอร์ ลองได้จัดแมตช์ 4 เส้า ชิงแชมป์อินเตอร์คอนติเนนทัลในไนท์ออฟแชมเปียนส์ (2012) ระหว่าง ซินการา, โคดี โรดส์, เดอะมิซ และเรย์ สุดท้ายมิซเป็นฝ่ายป้องกันได้ ในรอว์ (1 ตุลาคม 2012) ซินการากับเรย์ได้เอาชนะปรีโมและเอปีโก และผ่านเข้ารอบรองในทัวร์นาเมนต์เพื่อไปชิงแชมป์แท็กทีม ในรอว์ (8 ตุลาคม 2012) ซินการากับเรย์ได้เอาชนะไพรม์ไทม์เพลเยอส์ ผ่านเข้ารอบชิงชนะเลิศ ในรอว์ (22 ตุลาคม 2012) ซินการากับเรย์ตกรอบแพ้ให้โคดี โรดส์และแดเมียน แซนดาว
ซินการาได้หมดสัญญากับ WWE เมื่อวันที่ 10 มกราคม 2014 ก่อนจะไปเซ็นสัญญาปล้ำกับสมาคม Asistencia Asesoría y Administración (AAA) และสมาคม World Wrestling League (WWL)
*Promociones El Cholo Cruiserweight Championship (1 time)
หมายเหตุ.
<templatestyles src="Reflist/styles.css" />
นาธาน เอคเคิลสตัน

นาธาน เจฟฟรีย์ จูเนียร์ เอคเคิลสตัน  เกิดเมื่อวันที่ 30 ธันวาคม ค.ศ. 1990 ในเมือง แมนเชสเตอร์ แถวย่านเมือง นิวตอน เฮิร์ท ประเทศอังกฤษ โดยปัจจุบันเขาได้เล่นให้กับ สโมสรฟุตบอลลิเวอร์พูล ใน พรีเมียร์ลีก และ ฟุตบอลทีมชาติอังกฤษ ชุด 17 ปี
โรงเรียนอุดรพิชัยรักษ์พิทยา

โรงเรียนอุดรพิชัยรักษ์พิทยา เป็นโรงเรียนแบบสหศึกษา สังกัดกรมสามัญศึกษา กระทรวงศึกษาธิการ ระดับมัธยมศึกษาขนาดใหญ่พิเศษ โรงเรียนอุดรพิชัยรักษ์พิทยาเปิดสอนในระดับชั้นมัธยมศึกษาตอนต้น (ม.1-3) มีห้องเรียนพิเศษ 3 โครงการคือ ห้องเรียนพิเศษสควท., ห้องเรียนพิเศษ pre cadet, ห้องเรียนพิเศษ IEP. และตอนปลาย (ม.4-6) แผนการเรียนในระดับชั้นมัธยมปลายมีทั้งหมด 3 แผนการเรียน ได้แก่ แผน 1 สควท. (ส่งเสริมคณิตศาสตร์-วิทยาศาสตร์), แผน 2 โปรแกรมการเรียนวิชาคณิตศาสตร์และภาษาอังกฤษ และแผน 3 โปรแกรมการเรียนวิชาภาษาต่างประเทศ ภาษาอังกฤษ และภาษาจีน รวมถึงวิชาเลือกเสรีสำหรับภาษาที่ 3 เช่น จีน, เกาหลี และญี่ปุ่น โรงเรียนตั้งอยู่บนถนน อุดรธานี - หนองบัวลำภู ตรงข้ามกับ ท่าอากาศยานนานาชาติอุดรธานี อำเภอเมืองอุดรธานี จังหวัดอุดรธานี
ประวัติ.
โรงเรียนอุดรพิชัยรักษ์พิทยา เป็นโรงเรียนแบบสหศึกษา สังกัดกรมสามัญศึกษา กระทรวงศึกษาธิการ ก่อตั้งเมื่อปีการศึกษา 2525 โดยรับนักเรียนชาย - หญิงเข้าเรียนครั้งแรกจำนวน 262 คน จัดห้องเรียน 6 ห้อง ในระยะแรกที่เปิดทำการสอนนั้น โดยเปิดเป็นสาขาของโรงเรียนอุดรพิทยานุกูล มีชื่อเรียกอย่างไม่เป็นทางการว่า "โรงเรียนอุดรพิทยานุกูล 2" ใช้อาคารเรียนของโรงเรียนบ้านหมากแข้ง ซึ่งตั้งอยู่ที่ถนนศรีสุข อำเภอเมือง จังหวัดอุดรธานี เป็นที่ทำการโดยได้รับความกรุณาจากนายอำนวย อุเทศ ศึกษาธิการเขตเขตการศึกษา 9 นายอิศรา จรัณยานนท์ ศึกษาธิการจังหวัด นายสนิทพงษ์ นวลมณี ผู้อำนวยการโรงเรียนอุดรพิทยานุกูล และนางวัฒนา พิธรัตน์ ผู้อำนวยการโรงเรียนบ้านหมากแข้ง ได้เป็นกำลังสำคัญในการผลักดันแสวงหาที่ดินเพื่อก่อตั้งเป็นโรงเรียนอย่างเต็มกำลังความสามารถ จนในที่สุดก็ได้รับความอนุเคราะห์จาก พันตำรวจโทพิชัย สุนทรสัจบูลย์ (ยศขณะนั้นตำแหน่งรองผู้กำกับการตำรวจภูธรจังหวัดนครราชสีมา) บริจาคที่ดินจำนวน 30 ไร่ 1 งาน 84 ตารางวา เพื่อประโยชน์ในการศึกษา จนกรมสามัญได้ประกาศตั้งเป็นโรงเรียนมัธยมแห่งใหม่ เมื่อวันที่ 9 มีนาคม พ.ศ. 2526 ถือเป็นโรงเรียนประจำจังหวัดแห่งที่ 4 ของจังหวัดอุดรธานี เพื่อเป็นเกียรติแก่ผู้บริจาคที่ดินและคุณตาของท่านคือ ร้อยตำรวจเอก ขุนรักษ์นิกร ตราชู จึงตั้งชื่อโรงเรียนว่า โรงเรียนอุดรพิชัยรักษ์พิทยา และในวันที่ 1 สิงหาคม พ.ศ. 2526 ได้ย้ายมาทำการเรียนการสอนในสถานที่ปัจจุบัน ซึ่งตั้งอยู่ตำบลหมากแข้ง อำเภอเมือง จังหวัดอุดรธานี
อาคารภายในโรงเรียน.
อาคารภายในโรงเรียนมีทั้งหมด 9 อาคาร แบ่งเป็น
อันดับปลาเข็ม

อันดับปลาเข็ม เป็นอันดับของปลากระดูกแข็งจำพวกหนึ่ง ใช้ชื่อวิทยาศาสตร์ว่า Beloniformes
มีลักษณะโดยรวม คือ เป็นปลาขนาดเล็ก มักว่ายรวมฝูงหรือหากินกันบริเวณผิวน้ำ เมื่อตกใจสามารถกระโดดหรือเหินขึ้นเหนือผิวน้ำได้สูงและไกลเหมือนการบินของนกหรือแมลงได้ในบางวงศ์ มีลำตัวยาวมาก ยกเว้นในบางวงศ์ ลำตัวค่อนข้างยาว ลำตัวรูปเหลี่ยม ครีบท้องอยู่ตรงข้ามครีบก้นค่อนไปทางด้านท้ายของลำตัว ครีบหูอยู่ระดับสูงของลำตัว ครีบท้องอยู่ในตำแหน่งท้องริมฝีปากบนและริมฝีปากล่างอาจยื่นยาว ถ้าไม่ยื่นยาวครีบหูหลังท้อง และครีบหางอาจขยายออกไป มีเกล็ดเป็นแบบขอบบางเรียบ
แบ่งออกเป็น 5 วงศ์ พบได้ทั้งในทะเล, น้ำกร่อย และน้ำจืด ในเขตอบอุ่นและเขตร้อนทั่วโลก ได้แก่
โดยสามารถแบ่งออกเป็นอันดับย่อยและวงศ์ใหญ่ต่าง ๆ ได้อีก (ดูในตาราง)
ปาโบล ซาบาเลตา

ปาโบล คาเบียร์ ซาบาเลตา คีโรด (เกิด 16 มกราคม ค.ศ. 1985) เป็นอดีตนักฟุตบอลชาวอาร์เจนตินา ลงเล่นในตำแหน่งแบ็กขวา
ซาบาเลตา เคยมีผลงานใน โอลิมปืกฤดูร้อนปี 2008 มาแล้วด้วยโดยเขาได้ลงเล่นฟุตบอลในนามสัญชาติ อาร์เจนตินา โดยเขาสามารถคว้าเหรียญทองมาให้กับ ทีมชาติของตนได้
กฎหมายสิบสองโต๊ะ

กฎหมายสิบสองโต๊ะ  เป็นกฎหมายโบราณอันเป็นรากฐานของกฎหมายโรมัน กฎหมายสิบสองโต๊ะเป็นหัวใจของรัฐธรรมนูญสาธารณรัฐโรมันและแกนกลางของ "จารีตประเพณีบรรพชน" (mos maiorum)
กฎหมายสิบสองโต๊ะเป็นผลของการต่อสู้ทางสังคมอันยาวนานระหว่างแพทริเซียนกับพลีเบียน หลังการขับทาร์ควิเนียส ซูเบอร์บัส (Tarquinius Suberbus) พระมหากษัตริย์โรมพระองค์สุดท้าย สาธารณรัฐมีฝ่ายปกครอง (magistrate) เป็นผู้ปกครองตามลำดับชั้น เดิมแพทริเซียนเท่านั้นที่มีสิทธิ์เป็นฝ่ายปกครอง จึงเป็นเหตุที่พลีเบียนไม่พอใจ ในบริบทของสถานภาพอันไม่เท่าเทียมนี้ พลีเบียนต่อสู้เพื่อให้พวกตนได้รับการยินยอม โดยการขู่ว่าจะแยกตัวออก พวกเขาขู่จะออกจากนคร ซึ่งผลที่ตามมาคือ กิจกรรมของเมืองจะหยุดชะงัก เพราะพลีเบียนเป็นกำลังแรงงานของโรม หนึ่งในการยินยอมสำคัญที่สุดซึ่งพลีเบียนชนะในการต่อสู้ระหว่างชนชั้นนี้ คือ การสถาปนากฎหมายสิบสองโต๊ะ โดยสร้างสิทธิตามกระบวนการยุติธรรมพื้นฐานแก่พลเมืองโรมันทุกคน
รถไฟใต้ดินเปียงยาง

รถไฟใต้ดินเปียงยาง (MTR) (เกาหลี: 평양 지하철 P'yŏngyang Chihach'ŏl) เป็นระบบรถไฟใต้ดินของเปียงยาง ประเทศเกาหลีเหนือ มี 2 เส้นทาง ได้แก่
และมีผู้โดยสารประมาณ 300,000 - 700,000 คนต่อวัน
ประวัติและโครงสร้างพื้นฐาน.
เริ่มก่อสร้างตั้งแต่ ค.ศ. 1965 และเริ่มเปิดใช้งานเมื่อประมาณ ค.ศ. 1969 - ค.ศ. 1972 โดยประธานาธิบดีคิม อิล-ซ็อง ใน ค.ศ. 1971 เกิดอุบัติเหตุร้ายแรงขึ้น ระหว่างที่กำลังสร้างอุโมงค์ลอดใต้แม่น้ำแทดง มีคนเสียชีวิตอย่างน้อย 100 คนจากอุบัติเหตุ ซึ่งเป็นส่วนทำให้การก่อสร้างอุโมงค์ไม่สำเร็จ ทำให้มีแต่ระบบรถไฟฟ้าใต้ดินแค่ฝั่งตะวันตกของแม่น้ำแทดงเท่านั้น
รถไฟฟ้าใต้ดินเปียงยางเป็นระบบรถไฟฟ้าใต้ดินที่ลึกที่สุดในโลก ลึก 110 เมตร (ประมาณ 360 ฟุต) จากระดับพื้นดิน
รายชื่อสถานี.
มี 2 เส้นทาง ได้แก่
รายพระนามและรายนามประมุขแห่งรัฐเฮติ

ประมุขแห่งรัฐเฮติ ตั้งแต่จุดเริ่มต้นของการปฏิวัติเฮติในปี 1791 เฮติได้รับเอกราชอย่างสมบูรณ์หลังมีการประกาศอิสรภาพในปี 1814
ระหว่าง 1806 ถึง 1820 เฮติถูกแบ่งระหว่างทางเหนือ "รัฐเฮติ" เปลี่ยนชื่อเป็น "ราชอาณาจักรเฮติ" ในปี 1811 และทางใต้ "สาธารณรัฐเฮติ" ระหว่างปี 1822 ถึง 1844 "สาธารณรัฐเฮติ" ที่รวมเป็นหนึ่งอีกครั้งได้ปกครองเกาะฮิสปานิโอลาทั้งหมดในช่วงการยึดครองซานโตโดมิงโกของชาวเฮติ
งูบิน

งูบิน  เป็นสกุลหนึ่งของวงศ์งูพิษเขี้ยวหลัง (Colubridae) จัดเป็นงูเขียวอย่างหนึ่ง ใช้ชื่อสกุลว่า "Chrysopelea"
งูบินเป็นสัตว์มีพิษอย่างอ่อน และถือว่าไม่เป็นอันตรายเนื่องด้วยพิษของมันไม่เป็นอันตรายต่อมนุษย์ กลุ่มอันดับของพวกมันอยู่ในเอเชียตะวันออกเฉียงใต้ (ที่แผ่นดินใหญ่, หมู่เกาะซุนดาใหญ่กับหมู่เกาะซุนดาน้อย, หมู่เกาะโมลุกกะ และประเทศฟิลิปปินส์), ชายแดนภาคใต้ของประเทศจีน, อินเดีย และ ศรีลังกา
การร่อน.
งูบิน จะร่อนไปในอากาศโดยกางกระดูกซี่โครงออกเพื่อให้ลำตัวแผ่กว้างและทำให้พื้นผิวด้านท้องเว้าเข้าไป ลำตัวจึงถูกพยุงให้ลอยอยู่ในอากาศได้และลงสู่พื้นด้วยมุมประมาณ 30 องศา โดยใช้ส่วนหางเป็นอวัยวะในการควบคุมทิศทาง
อาหาร.
งูบิน เป็นสัตว์หากินกลางวัน ซึ่งหมายความว่าพวกมันออกล่าอาหารในเวลากลางวัน โดยล่าเหยื่ออย่างพวกกิ้งก่า, กบ, นก และค้างคาว ซึ่งสามารถใช้ประโยชน์จากการร่อนล่าเหยื่อได้ด้วย
วงศ์ปลานกกระจอก

ปลานกกระจอก หรือ ปลาบิน  เป็นวงศ์ของปลากระดูกแข็งวงศ์หนึ่ง ใช้ชื่อวิทยาศาสตร์ว่า Exocoetidae
มีลักษณะโดยรวม คือ มีลำตัวยาวมาก ค่อนข้างกลม จะงอยปากสั้นทู่สั้นกว่าตา ปากเล็ก ไม่มีฟัน ไม่มีก้านครีบแข็งที่ทุกครีบ ครีบหูขยายใหญ่ยาวถึงครีบหลัง ครีบท้องขยายอยู่ในตำแหน่งท้อง ครีบหางมีแพนล่างยาวกว่าแพนบน ครีบหางเว้าลึกแบบส้อม เส้นข้างลำตัวอยู่ค่อนลงทางด้านล่างของลำตัว เกล็ดเป็นแบบขอบบางไม่มีขอบหยักหรือสาก หลุดร่วงง่าย
จัดเป็นปลาทะเลขนาดเล็ก มีความยาวเต็มที่ไม่เกิน 30 เซนติเมตร พบกระจายพันธุ์ในทะเลเขตร้อนและเขตอบอุ่นทั่วโลก โดยพบในทะเลที่ห่างจากชายฝั่งพอสมควร ส่วนใหญ่มีลำตัวสีเขียว หรือสีน้ำเงินหม่น ข้างท้องสีขาวเงิน
เป็นปลาที่มีลักษณะเด่น คือ นิยมอยู่รวมกันเป็นฝูงและหากินบริเวณผิวน้ำ มีความคล่องแคล่วว่องไว มีจุดเด่น คือ เมื่อตกใจหรือหนีภัยจะกระโดดได้ไกลเหมือนกับร่อนหรือเหินไปในอากาศเหมือนนกบิน ซึ่งอาจไกลได้ถึง 30 เมตร ซึ่งขึ้นอยู่กับขนาดของตัวปลาและจังหวะ อันเป็นที่มาของชื่อ โดยใช้ครีบอกหรือครีบหูที่มีขนาดใหญ่มากเป็นตัวพยุงช่วย ในขณะที่บางชนิดมีครีบก้นที่มีขนาดใหญ่ร่วมด้วย ปลานกกระจอกเมื่อกระโดดอาจกระโดดได้สูงถึง 7-10 เมตร ด้วยความเร็วประมาณ 65 กิโลเมตร/ชั่วโมง และสามารถอยู่บนกลางอากาศได้นานอย่างน้อย 10 วินาที วางไข่ไว้ใต้กอวัชพืชหรือขยะที่ลอยตามกระแสน้ำ เพื่อให้เป็นที่พำนักของลูกปลาเมื่อฟักแล้ว เนื่องจากไม่สามารถช่วยเหลือตัวเองได้
พบมากกว่า 50 ชนิดทั่วโลก แบ่งออกเป็น 8 สกุล (ดูในตาราง) เป็นปลาที่ขี้ตื่นตกใจ และตายง่ายมากเมื่อพ้นน้ำ
การนำมาเป็นอาหาร.
ไข่ปลานกกระจอกมีลักษณะเม็ดเล็กจำนวนมากสีส้ม ชาวญี่ปุ่นนิยมนำมาเป็นอาหาร เช่น ซูชิหน้าไข่ปลา ด้วยไข่มีลักษณะเล็กและสีส้ม จึงมักมีความเข้าใจผิดกันว่าเป็นไข่กุ้ง 
ที่เกาะหลันหยู หรือ เกาะกล้วยไม้ ทางตอนใต้ของเกาะไต้หวัน ชาวเตาซึ่งเป็นชาวพื้นเมืองที่นั่นมีวิถีชีวิตผูกพันกับปลานกกระจอกอย่างมาก จนเกิดเป็นตำนานหรือเรื่องเล่าเกี่ยวกับปลานกกระจอกมากมาย และตามถนนหนทางจะพบประติมากรรมรูปปลานกกระจอกเสมอ ๆ ชาวเตาจะจับปลานกกระจอกด้วยวิธีการพายเรือออกจับในเวลากลางคืน โดยใช้แสงไฟเป็นตัวล่อ และจับด้วยสวิง ซึ่งต้องใช้ความชำนาญพอสมควร เมื่อได้มาแล้วจะนิยมนำมาทำเป็นปลาแห้ง โดยตากแดดนาน 3 วัน และเก็บไว้ในที่แห้งอีก 3 คืน เพื่อให้เนื้อปลาแห้งสนิท เมื่อปรุงนิยมนำไปต้ม
เทคนิคัลเอกสตาซี

เทคนิคัลเอกสตาซี เป็นสตูดิโออัลบั้มที่ 7 ของวง เฮฟวีเมทัล ของอังกฤษ วง แบล็ก ซับบาธ วางขายในเดือน กันยายน 1976 
รายชื่อเพลง.
ทุกเพลงแต่งโดย โทนี อิออมมี , กีเซอร์ บัทเลอร์, บิล วอร์ด และ ออสซี ออสบอร์น
อัครพรรฒ บุนนาค

อัครพรรฒ บุนนาค หรือชื่อเดิม ชยพล บุนนาค , พีรวิชญ์ บุนนาค (อั๋น) มีชื่อเดิมว่า พีรวิชญ์ เป็นนักแสดงชาวไทย มีผลงานเด่นคือละครเรื่อง "ทีมซ่าท้าฝัน" 
ก่อนหน้าที่จะมีผลงานละคร เขาเคยมีผลงานจากภาพยนตร์เรื่อง "แต๋วเตะตีนระเบิด"
ประวัติ.
อัครพรรฒ บุนนาค มีชื่อเล่นว่า "อั๋น" เกิดเมื่อวันที่ 13 สิงหาคม พ.ศ. 2535 ที่โรงพยาบาลรามาธิบดี เป็นบุตรคนโตจากทั้งหมดสองคน จบการศึกษาชั้นมัธยมศึกษาจากโรงเรียนสุรศักดิ์มนตรี ระดับปริญญาตรี คณะนิเทศศาสตร์ มหาวิทยาลัยศรีปทุม ปีการศึกษา 2557 และ ระดับปริญญาโท นิเทศศาสตร์มหาบัณฑิต มหาวิทยาลัยศรีปทุม ปีการศึกษา 2561
ชื่อเล่นของเขาสืบเนื่องมาจากเมื่อแรกเกิดมีรูปร่างอ้วนอวบอั๋น จึงมีชื่อเล่นว่า "อั๋น" เข้าสู่วงการบันเทิงโดยการชักนำของพจน์ อานนท์ ให้แสดงภาพยนตร์เรื่อง "แต๋วเตะตีนระเบิด" หลังจากนั้นได้เข้ามาเซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7
ธาราเขต เพ็ชร์สุกใส

ธาราเขต เพ็ชร์สุกใส ชื่อเล่น เขต เป็นนักแสดงชายชาวไทย
ประวัติ.
ธาราเขต เพ็ชร์สุกใส (ชื่อเล่น: เขต; เกิดเมื่อวันที่ 10 มิถุนายน พ.ศ. 2533)นักแสดงชายชาวไทย
ด้านการศึกษา ศึกษาระดับมัธยมศึกษาที่โรงเรียนนครสวรรค์ โรงเรียนเทพศิรินทร์ร่มเกล้า (ก่อนย้ายไปเรียน ส.ว.๒) โรงเรียนสตรีวิทยา 2 และระดับอุดมศึกษาที่คณะนิเทศศาสตร์ สาขาประชาสัมพันธ์ มหาวิทยาลัยรังสิต
มีผลงานละครอย่างเรื่อง "เณรน้อย", "กำนันอี๊ด", "บ้านนาคาเฟ่", "ตะวันยอแสง", "ทีมซ่าท้าฝัน", "ด้วยแรงอธิษฐาน", "เงากามเทพ", "นักสู้พันธุ์ข้าวเหนียว", "หอบรักมาห่มป่า", "สวนอาหารบานใจ", "กู้ภัยหัวใจแหวว", "อาญารัก", "เลือดเจ้าพระยา", "สายใย" (ละครเทิดพระเกียรติวันพ่อ), "รักคุณเท่าช้าง" และ "วัยมันพันธุ์อสูร"
ชีวิต ส่วนตัว.
ปัจจุบัน กำลัง คบหาดูใจกับ เพลง ชนารดี
สโมสรฟุตบอลโอลดัมแอทเลติก

สโมสรฟุตบอลโอลดัมแอทเลติก  เป็นสโมสรฟุตบอลของประเทศอังกฤษ โดยปัจจุบันเล่นอยู่ในลีกทู ก่อตั้งเมื่อปี ค.ศ. 1895 ในประเทศไทยให้ฉายากับสโมสรนี้ว่า นกฮูกสีเทา โดยสโมสรแห่งนี้ตั้งอยู่ที่ ย่านเขต โอลดัม
ในเมือง แมนเชสเตอร์ ประเทศอังกฤษ มีเจ้าของชื่อ ชิมอน คอร์เนีย และ ผู้จัดการทีมคนปัจจุบันชื่อว่า พอล ดิกโครว์ โอธแฮม แอธแลนติกมีสนามประจำสโมสรคือ บอนด์เดรี พาร์ค
อันดับปลาเหล็กใน

อันดับปลาเหล็กใน  เป็นอันดับของปลากระดูกแข็งอันดับหนึ่ง ใช้ชื่อวิทยาศาสตร์ว่า Gasterosteiformes 
มีลักษณะคล้ายกับปลาในอันดับปลาจิ้มฟันจระเข้และม้าน้ำ (Syngnathiformes) คือ เกล็ดที่ลำตัวแข็งเป็นปล้องคล้ายเกราะ จะงอยปากมีลักษณะเป็นท่อยาว ปากมีขนาดเล็ก บางชนิดมีเหงือกเป็นแผ่น มีหรือไม่มีครีบหลัง ไม่มีกระดูกซี่โครง ลำตัวแคบมักมีเกราะหุ้ม กระดูกสันหลังข้อที่ 3-6 ข้อแรกยาวเป็นพิเศษ ไตมีส่วนของกโลเมเรลูสมาก มีช่องพิเศษสำหรับฟักไข่ ในเพศผู้ พบได้ทั้งในน้ำจืด, น้ำกร่อย และทะเล 
แบ่งออกได้เป็น 5 วงศ์ คือ 
ปลาในอันดับนี้ ข้อมูลบางแหล่งจัดให้อยู่อันดับเดียวกันกับอันดับปลาจิ้มฟันจระเข้และม้าน้ำ
ธรรมนูญการปกครองราชอาณาจักร พุทธศักราช 2502

ธรรมนูญการปกครองราชอาณาจักร พุทธศักราช 2502 รัฐธรรมนูญแห่งราชอาณาจักรไทยฉบับที่ 7 ประกาศใช้เมื่อวันที่ 28 มกราคม พ.ศ. 2502 โดยมี จอมพลสฤษดิ์ ธนะรัชต์ หัวหน้าคณะปฏิวัติเป็นผู้ลงนามรับสนองพระบรมราชโองการ
โดยธรรมนูญการปกครองราชอาณาจักรฉบับนี้มีทั้งสิ้น 20 มาตราโดยมาตราที่สำคัญที่สุดคือมาตรา 17 ที่ได้ให้อำนาจของนายกรัฐมนตรีทั้งในทางบริหาร นิติบัญญัติ และตุลาการ
ธรรมนูญการปกครองราชอาณาจักรฉบับนี้ประกาศใช้มายาวนานถึง 9 ปี 4 เดือน 23 วันจึงได้ถูกยกเลิกไปเมื่อได้มีการประกาศใช้ รัฐธรรมนูญแห่งราชอาณาจักรไทย พุทธศักราช 2511 เมื่อวันที่ 20 มิถุนายน พ.ศ. 2511
รถรางเปียงยาง

รถรางเปียงยาง  เป็นระบบขนส่งรถรางในเปียงยาง, ประเทศเกาหลีเหนือ
ประวัติ.
ในช่วงก่อนสงครามเกาหลี มีระบบรถรางอยู่ 3 แห่งในประเทศเกาหลี ได้แก่ โซล, ปูซาน และ เปียงยาง อย่างไรก็ตาม ระบบรถรางในเปียงยางได้หยุดชะงักลงชั่วคราวในช่วงหลังสงครามเกาหลี ค.ศ. 1950 - ค.ศ. 1953 ส่วนรถรางในโซลและปูซานนั้นแม้จะรอดพ้นจากสงครามแต่ก็หยุดชะงักลงเช่นกัน เพราะเมื่อมอเตอร์เครื่องยนต์กลายเป็นเรื่องที่ล้าสมัยมากขึ้นในเกาหลีใต้ ในปี ค.ศ. 1960 ทำให้ไม่มีรถรางหลงเหลือในประเทศเกาหลีใต้เลย
ในปัจจุบันรถรางนั้นหาดูได้ยากมา มีเพียงเปียงยาง กับชองจินเท่านั้นในคาบสมุทรเกาหลีที่ยังมีระบบรถรางเหลืออยู่ (ชองจิน ก่อตั้งระบบรถรางขึ้นเมื่อ ค.ศ. 1999) สำหรับรถรางเปียงยางนั้น มีไว้สำหรับขนส่งมวลชนของคนเกาหลีเหนือเท่านั้น ไม่อนุญาตให้นักท่องเที่ยวชาวต่างชาตินั่ง
เส้นทาง.
ในปัจจุบัน มีอยู่ 3 เส้นทางที่เปิดใช้งาน ได้แก่
ใน ค.ศ. 2006 มีการกำหนดค่าโดยสารรถรางอยู่ที่ 5 วอน นอกจากนี้ ยังมีบัตรคูปองอีกด้วย (시내 차표; 市内車票; sinae ch'ap'yo)
เส้นทางสายคัมซูซาน.
เส้นทางที่ 4 มีชื่อว่า สายคัมซูซาน ซึ่งจัดไว้สำหรับนักท่องเที่ยวโดยเฉพาะ สถานที่สำคัญในเส้นทางนี้คือ พระราชวังอนุสรณ์คิม อิลซุง เส้นทางนี้ต่างจากเส้นทางอื่น และไม่เชื่อมต่อกับเส้นทางอื่นๆ ด้วย เส้นทางนี้ไม่คิดค่าโดยสาร ขนาดความกว้างของราง เป็น 1,000 มิลลิเมตร ต่างจากเส้นทางอื่นที่กว้าง 1,435 มิลลิเมตร ตัวรถรางในเส้นทางที่ 4 นี้ ถูกทำขึ้นในประเทศสวิตเซอร์แลนด์